text:
7-nji oktýabrda “Yslam döwleti” atly toparyň söweşijileri bilen siriýaly kürt söweşijileriň arasynda Kobani şäheriniň köçelerinde çaknyşyklar boldy. Bu waka sünnileriň liderligindäki “Yslam döwleti” atly ekstremist topar Siriýanyň serhedinde ýerleşýän Kobani şäheriniň gündogar tarapyndaky strategik ýerleri ele salandan bir gün soň boldy.
“Yslam döwleti” atly toparyň söweşijileri Kobani şäheriniň üç tarapyndaky çetki ýerleri we birnäçe binany ele salyp, kürt şäheriniň günorta we günbatar eteklerine aralaşdy. Siriýanyň Kobani şäheri demirgazykda Türkiýe bilen serhetleşýär.
Habarçylaryň berýän maglumatyna görä, türk harby güýçleri kobanili kürt ýaşaýjylaryň şäheriň demirgazyk tarapyndan Türkiýäniň günorta-gündogaryna gaçyp girmeginiň öňüni alýar.
Wakalara şaýat bolanlar Birleşen Ştatlaryň liderligindäki halkara koalisiýanyň uruş uçarlarynyň birnäçe sagatlap Kobaniniň üstünden uçan pursady eşidilýärdi diýýärler. Daň atmazyndan gysga wagt öň, halkara koalisiýanyň uruş uçarlary şäheriň gündogar we günorta-gündogar etegine howa zarbalaryny amala aşyryp başlady, diýip waka şaýat bolanlar belleýär.


c: text/html

text:
Şu gün paýtagtymyzda uly ähmiýetli binagärlik açylyşlarynyň birnäçesi bolup geçdi -- Parahat-7 ýaşaýyş toplumynda täze ýaşaýyş jaýlary, köpgatly awtoduralga, birnäçe ugurly aýrytlary, ýerüsti we ýerasty geçelgeleri bolan zerur düzümli şäheriň onlarça kilometr awtomobil ýoly, şeýle hem paýtagtymyzyň günorta böleginde seýilgäh ulanmaga tabşyryldy. Dabaralara paýtagtymyzyň dolandyryş edaralarynyň ýolbaşçylary, jemgyýetçilik guramalarynyň wekilleri, hormatly ýaşulular, ýaşlar gatnaşdylar. Döredijilik toparlary aýdym-sazly joşgunly çykyşlaryny görkezdiler.
Ençeme 9 gatly täze ýaşaýyş jaýlary, şol sanda 54 öýli 6 jaý hem-de 36 öýli 10 jaý, Aşgabadyň günorta-gündogar böleginde okgunly döredilýän Parahat-7 ýaşaýyş jaý toplumynda dabaraly ýagdaýda ulanmaga berildi.
Täze jaýa göçüp gelenleri zerur bolan hemme aragatnaşyk ulgamlary bilen enjamlaşdyrylan oňaýly öýler kabul etdi. Dabaralaryň barşynda häzirki zamanyň täze jaýlaryndan öý alan maşgala agzalaryna açarlar gowşuryldy. Bagtyýar öý eýeleri öz çykyşlarynda paýtagtymyzda hem-de tutuş ýurdumyzda oňaýly döwrebap ýaşaýyş jaýlaryny bina etmek boýunça uly möçberli maksatnamanyň durmuşa geçirilmeginiň başyny başlan hormatly Prezidentimiz Gurbanguly Berdimuhamedowa tüýs ýürekden hoşallyk bildirdiler.
Jaýlary bina etmekde tapawutlanan gurluşykçylara döwlet Baştutanymyzyň adyndan sowgatlar gowşuryldy.
Dabara gatnaşyjylar ýurdumyzyň “Ajaýyp bina” hojalyk jemgyýeti hem-de “Ýelken gurluşyk”, “Ojar Aziýa” we “Ýaňyýap” hususy kärhanalar tarapyndan gurlan täze jaýlaryň enjamlaşdyrylyşy we bezelişi bilen tanyşdylar.
Şeýle hem şu gün Aşgabatda 400 orunlyk köp gatly awtoduralga ulanmaga tabşyryldy. Ol D.Azady we M.Täçmyradow köçeleriniň çatrygynda bina edildi.
Duralganyň birinji gatynda awtosöýüjiler üçin hemme zerurlyklar bolan dükanlar ýerleşdirilipdir. Şeýle hem bu ýerde awtoýuwalga hyzmatlary hödürlenilýär.
Şu gün Aşgabadyň günortasynda umumy meýdany 630 gektar bolan paýtagtymyzyň iri seýilgähleriniň biri dabaraly açyldy. Ol tebigatyň owadan ýerinde ýerleşdi. Landşaft bezeginiň ajaýyp öwüşginleri seýilgäh zolagynyň görküni artdyrdy.
Hemme zerur bolan düzümleri bilen bilelikde paýtagtymyzyň döwrebaplaşdyrylan ýol ulgamynyň dabaraly açylyp ulanmaga tabşyrylmagy binagärlik açylyşlarynyň ýene-de biri boldy. Aziada-2017-niň öňýanynda geçirilen uly möçberli işleriň çäklerinde şäheriň ähli uly ýollarynda öňdebaryjy ölçeglere laýyklykda, şäher awtomobil ýollarynyň 59,14 kilometri täzeden guruldy. Köprüleriň 18-si, ýerasty geçelgeleriň 34-si hem-de ýerüsti pyýada geçelgeleriniň 20-si, zerur bolan beýleki düzümler guruldy. Şäher ulag ulgamynyň uly möçberde durkunyň täzelenilmegi awtomobilleriň akymyny has oňaýlaşdyrmaga, öz çäklerini okgunly giňeldýän şäheriň köçelerinde dykyn emele gelmeginiň meselelerini doly çözmäge mümkinçilik berdi.
Mundan beýläk şäheriň iri ýollarynyň birine öwrülen N.Andalyp köçesi dabaralaryň geçirilýän ýerine öwrüldi. Onuň bütin dowamynda swetoforsyz hereket guraldy, uly çatryklaryň ählisi bolsa köp ugurly awtoulag ýol zolaklaryna beslendi.
Dabaralaryň çäklerinde awtobuslardan hem-de awtomobilleriň 40-syndan ybarat bolan kerwen 10 ýyl abadançylyk we N.Andalyp köçeleriniň aýlawynda ýerleşýän “Zemin” binasyndan N.Andalyp we Hoja Ahmet Ýasawy köçeleriniň çatrygynda ýerleşýän “Şahyr” binasyna çenli ýola düşdüler. Hormatly ýaşulular, ýaşlar, köpsanly paýtagtlylar awtoulag kerweniniň ýolagçylary boldular.
Aşgabadyň tapawutlanýan belent binagärligi, oňaýly we ideg edilen bagy-bossanlyklaryň toplumy sebitiň binagärlik merjeni diýlip mynasyp atlandyrylýan ak mermerli paýtagtymyzyň bezegine öwrüldi. Ýurdumyzyň baş şäherini abadanlaşdyrmagyň we ösdürmegiň, ulag-aragatnaşyk ulgamlarynyň durkuny düýpli täzelemek we giňeltmek, seýilgäh zolaklaryny bagy-bossanlyga büremek, şäheriň amatly durmuş gurşawyny döretmek maksady bilen, ylmyň we öňdebaryjy işläp taýýarlamalaryň gazananlaryny peýdalanmak meseleleri hormatly Prezidentimiz Gurbanguly Berdimuhamedowyň uly üns merkezinde durýar. Munuň şeýledigini şu gün Aşgabatda geçirilen binagärlik açylyşlarynyň ençemesi ýene-de bir gezek aýdyň görkezdi.

robotstxt: allowed

filter: keep


text:
Orsýetiň prezidenti Wladimir Putiniň metbugat-wekili Kremliň Putiniň we ABŞ-nyň prezidenti Donald Trampyň arasynda telefon gepleşiginiň geçiriljek gününiň tiz wagtda kesgitlenmegine garaşýandygyny aýdýar.
Dmitriý Peskowyň 23-nji ýanwarda aýtmagyna görä, Orsýetiň Daşary işler ministrligi Trampyň 20-nji ýanwarda ABŞ-nyň prezidenti wezipesine geçmeginden soň iki ýurduň prezidentleriniň arasyndaky ilkinji gepleşikleri geçirmek barada Waşington bilen ylalaşýar.
“Biz telefon söhbetdeşliginiň gününiň gysga wagtda koordinirlenmegine garaşýarys” diýip, Peskow žurnalistlere aýtdy.
Peskow Putiniň we Trampyň ilkinji duşuşygynyň haçan boljagy barada özünde “hiç hili informasiýanyň” ýokdugyny aýtdy.
Şeýle-de Peskow Orsýetiň we Birleşen Ştatlaryň arasynda yslamçy söweşijilere garşy göreş boýunça hyzmatdaşlygyň mümkinçilikleriniň detallary barada gürrüň etmek üçin hem irdigini belledi.
Tramp ABŞ-nyň Orsýet bilen ýaramazlaşan gatnaşyklarynyň gowulandyrylmagyna umyt baglaýandygyny aýdypdy.
Orsýetiň Daşary işler ministri Sergeý Lawrow ABŞ-nyň we Orsýetiň bähbitleriniň “gabat gelýändigi aýan” diýip, Moskwanyň Trampyň administrasiýasynyň takyk tekliplerine seretmäge taýýardygyny aýdypdy.


text:
Türkmenbaşydaky Nebiti gaýtadan işleýän zawodlar toplumy (TNGIZT) BAE-den WTL (FZE) we ABŞ-dan Westport Trading Europe Limited kompaniýalarynyň konsorsiumy bilen täze haýal kokslandyrma desgasyny gurmak hakynda şertnama baglanyşdy, diýip Media-Türkmen ORIENT habarlar agentligi habar berýär.
Bu desga her ýylda 416 müň tonna dizel ýangyjyny, 191 müň tonna nebit koksuny, 16,4 müň tonna suwuklandyrylan gaz we 148 müň tonna benzin öndürmek üçin niýetlenendir.
Täze desganyň ulanyşa girizilmegi nebit önümleriniň eksport möçberleriniň artmagyny üpjün eder, çig maly gaýtadan işlemegi çuňlaşdyrmagyň hasabyna olaryň bäsdeşlige ukyplylygyny ýokarlandyrar.
Täze desga TNGIZT-de nebiti gaýtadan işlemekligi çuňlaşdyrmagy 94 göterime çenli ýetirer, bu bolsa nebit önümleriniň, hususan-da, uzak möhletleýin ýol örtüklerini örtmek üçin zerur bolan ýokary derejeli gudronyň hilini we bäsdeşlige ukyplylygyny ýokarlandyrar. Şol bir wagtda ýokary hilli gudron nebit koksunyň çykarylyşyny artdyrmak üçin gerek bolar.
Öň habar berlişi ýaly, Ministrler Kabinetiniň ýakynda geçirilen mejlisinde ýangyç-energetika toplumy boýunça wise-premýer Maksat Babaýew Prezident Gurbanguly Berdimuhamedowa Türkmenbaşydaky Nebiti gaýtadan işleýän zawodlar toplumy tarapyndan geçirilen haýal kokslandyrma desgasyny gurmak boýunça halkara bäsleşiginiň netijeleri barada hasabat berdi.
Wise-premýeriň belleýşi ýaly, bu taslamanyň amala aşyrylmagy TNGIZT-de nebiti gaýtadan işlemegiň çuňlugyny hem-de suwuklandyrylan gazyň, benziniň, dizel ýangyjynyň, nebit koksynyň we gudronyň öndürilýän möçberlerini artdyrmaga, şeýle hem asfalt taýýarlanylanda ulanylýan ýol bitumynyň hilini gowulandyrmaga mümkinçilik berer.


text:
Lebabyň himiýa zawodynyň işgärleri mejbury pagta ýygymyna gatnaşdyrylýar we olardan öz ýerlerine hakyna adam tutmak üçin 20 manat möçberinde para talap edilýär diýip, Azatlygyň bu welaýatdaky habarçysy habar berýär.
“Lebabyň himiýa zawodynda korrupsiýa aç-açan möwç alýar. Zawodyň bir hünärmeni işgärlerden aç-açan para soraýar. Ol muny ýaşryp hem duranok. Her işgärden gündelik 50 kilogram ýygmak talap edilýär. Biz bu kesgitlenen normany bir günde ýygyp ýetişmeýäris. Şonuň üçin geçen ýyllarda özümiz hakyna adam tutýardyk. Biz oňa 10 manat töleýärdik. Ýöne indi zawodyň hünärmeni muňa rugsat berenok. Ol “50 kilogram pagta isleýän bolsaňyz, onda maňa 20 manat beriň, men size hakyna adam tutaryn” diýýär” diýip, agzalýan zawodyň atlandyrylmasyzlygyny soran bir işgäri Azatlygyň ýerli habarçysyna gürrüň berdi.
Azatlyk Radiosynda gürrüňi edilýän hünärmeniň şahsyýeti baradaky anyk maglumatlar bolsa-da, howpsuzlyk ýagdaýlary sebäpli ony köpçülige mälim etmekden saklanýar.
Aýdylmagyna görä, eger işgärler özbaşdak hakyna adam tutan bolsa, onda bu hünärmen olary pagta meýdanlaryna goýbermeýär we munuň sebäpleri barada hem hiç hili düşündiriş bermeýär.
“Her gün zawoddan 200-300 çemesi adam mejbury pagta ýygymyna gatnaşdyrylýar. Olaryň her birinden alnan 20 manadyň 10 manady hakyna tutulan adama berilýär, 10 manady bolsa öz jübüsine galýar. Adatça mejbury pagta ýygymy dört aý dowam edýär” diýip, zawodyň işgäri aýtdy.
Ol häzirki wagt zawodda işiň tas düýbünden duruzylandygyny, işgärleriň ählisiniň diýen ýaly tölegsiz zähmet rugsadyna çykarylandygyny aýdyp, zawodda diňe ýokary wezipeli resmileriň galandygyny belläp, sözüni jemledi.
Şu ýyl Türkmenistanda, adat bolşy ýaly, prezident Gurbanguly Berdimuhamedowyň ak pata bermegi bilen pagta ýygymy möwsümine Ahal, Lebap we Mary welaýatlarynda 5-nji sentýabrda we Daşoguz welaýatynda 16-njy sentýabrda girişildi.
Türkmen häkimiýetleri ýurduň kanunçylygynda mejbury zähmetiň gadagan edilýändigini tekrarlasalar-da, döwlet býujetinden aýlyk alýan, şol sanda aň-bilim, saglygy saklaýyş, medeniýet we beýleki pudaklaryň işgärleri indi onlarça ýyl bäri pagta ýygymyna gatnaşmaga mejbur edilýärler.
Döwlet işgärleri bellenen pagta meýdanlaryna ugradylyp, olar üçin adam başyna gündelik tabşyrmaly “pagta plany” hem kesgitlenilýär. Käte pagta meýdanlary býujet işgärleriniň ýaşaýan ýerinden ýüzlerçe kilometr uzak aralykda bolup, olar pagta ýygymyna bir aý çemesi wagtlyk ýatymlyk gitmeli bolýarlar, şeýle-de azyk we ýol çykdajylarynyň ählisini öz hasabyna çekmeli bolýarlar.
Agyz suwy, sanatariýa şertleri köplenç üpjün edilmedik gowaça meýdanlaryna gitmezlik üçin döwlet işgärleriniň aglabasy öz ýerine “pagta planyny” dolup biljek, etrapdyr obalarda işsizlikden kösenýän adamlary hakyna tutýarlar. Öz ornuna günlükçi tutup bilmeýän hünärmenler öz gönümel wezipelerinden boşadylyp, pagta ýygymy döwri uzakly gününi gowaça meýdanlarynda geçirmeli bolýarlar.
Azatlyk Radiosy bilen söhbetdeş bolýan türkmenistanlylar bellenilýän “pagta planlaryndan” ýüz öwürjek bolýanlaryň her dürli, şol sanda işden kowulmak ýaly haýbatlar bilen hem ýüzbe-ýüz bolýandyklaryny gürrüň berýärler.
Şu ýyl türkmen häkimiýetleri ýurt boýunça 1 million 50 müň tonna pagta hasylyny ýygnamagy göz öňünde tutýarlar. Onuň 207 müň tonnasyny Ahal welaýatynda, 230 müň tonnasyny Daşoguz welaýatynda, 300 müň tonnasyny Lebap welaýatynda, 313 müň tonnasyny Mary welaýatynda taýýarlamak maksat edinilýär.


text:
Salam!
Gеçеn anna güni arkadag wisеpremýеrine tеlеwideniýe işiniň hilini gowlandyrmagy tabşyrdy bu elbеtdе birinji gеzеk däl.... iň gynandyrýany biziň tеlеwideniýe mundan ençеmе ýyl öz tomaşaçysyny, mеtbugat öz okyjysyny ýitirdi.
Daşoguzda Boldumsaz etrabynda türkmеn TW diňi bar ýönе bu TW diňindеn 15 kilomеtr daşlykdaky raýatlar türkmеn tеlеkanallaryny tomaşa edip bilmеýärler, rеňklеri umuman görinmеýär, azajyk sеsi eşidilýar bolany. Satellit antеnna çanaklaryny türkmеn emеli hеmrasyna bakdyryp tomaşa edýän umuman ýok, ýеkеjе adam hеm ýok Daşoguzda. Muňada tеlеwideniýedе halkyň aladasy aýdylman diňе arkadagyň kitabyny rеklama etmеgi, öň ruhnama halky ýagyr edipdi, indi bu halka nädip iş bilеn üpjin etmеk hakda tеlеwideniýedе aýtsa daşary ýurtlarda nädip sеrsan bolup ýör halkymyz şolar aýdylsady adamlar tomaşa edеrdi...
Häzir daşoguzlylaryň tas ählisi hodbird13 hеmеm türk sputniklеrinе tomaşa edýärlеr hodbird 13 diňе azatlyk diňlеmеk wе bеýlеki rus dilindäki habarlary diňlеmеk üçin ulanýarlar. Türk sputnigi gowy sеriallar, aýdymlar, şowlary tomaşa edýärlеr, emma türk filimlеrini tomaşa edýan çagalaryň türk dili mеdеnýеti aňyna girip hatda häzir 2-11-nji klas aralykdaky okuwçylar öýlеrindе, mеkdеplеrdе öz aralarynda türk dilindе gеplеşip başladylar bu ýagdaýdan köp enе-atalar, mugallymlar uly alada edýärlеr, Türkmеnistan tеlеwideniýäni adam görеr ýaly etmеsе ýеnе-dе sanlyja ýyldan türkmеn diliniň ýitmеgi hеm daşda dälе mеňzеýär. Häzirki tеlеwidеniýе azaşan gäma mеňzеýä, hiç kim tapyp bilеnok gyra ýеtmänе hеm gaty daşda.
Redaksiýadan: Okyjylaryň hatlary bolşy ýaly çap edilýär. Hatlarda aýdylanlar Azatlyk Radiosynyň resmi pozisiýasyny şöhlelendirmeýär.


text:
Ak Tam ABŞ-nyň 2015-nji ýylyň ýadro ylalaşygyndan çykmagyna garamazdan, BMG-niň Eýranyň ýadro obýektlerinde ylalaşyga laýyklykda barlag geçirmegini isleýär diýip, ABŞ-nyň resmileri aýtdylar.
Trampyň ylalaşykdan we Eýranyň ýadro obýektlerini barlamak boýunça ygtyýarlygyndan çekilmeginden birnäçe gün geçensoň, 10-njy maýda administrasiýanyň baş resmileriniň aýtmagyna görä, gözegçiligiň dowam etdirmegini isleýändigini mälim etdi we BMG-niň Eýrandaky barlagçylar toparyny artdyrmak üçin pul berjegini aýtdy.
“ABŞ Halkara atom agentliginiň Eýrandaky barlaglarynyň üpjün edilmegini we onuň doly ygtyýarly bolmagyny goldamagyny dowam etdirer” diýip, ABŞ-nyň Wenada Halkara atom agentligindäki missiýasynyň resmisi aýtdy.
Tähranyň we dünýäniň birnäçe täsirli ýurdunyň arasynda baglaşylan ylalaşyk Eýrany baglaglar üçin islendik ýadro obýektini 24 günüň dowamynda açmaga mejbur edýär. Emma Tramp we onuň orunbasarlary ylalaşykda görkezilen barlaglaryň ýeterlik derejede berk däldigini aýtdylar.


text:
2018-nji ýylyň birinji çärýeginde Beýik Britaniýanyň ýel beketlerinden alnan elektrik energiýasynyň mukdary ýurtda hereket edýän 8 sany ýadro bekedinden alnan energiýadan has köp bolupdyr. Hünärmenler tebigata zyýansyzdygy bilen tapawutlanýan çeşmäniň indi beýleki çeşmelerden arzan düşüp başlandygyny belleýärler. Degişli döwürde ýel turbinalaryndan alnan energiýa umumy önümçiligiň 18,8 göterimini emele getiripdir. Şeýle hem ýel energiýasy ýurtda önümçilik babatda tebigy gazdan soňra ikinji orunda durýar. 17-nji martda bolsa, ýel turbinalary ýurtda sarp edilýän energiýanyň ýaryna golaýyny öndüripdir. Sowuk gyş günlerinde bolsa, ýurtdaky ýadro beketleriniň üçüsi tehniki ideg üçin belli bir wagt togtadylypdyr. Onuň öwezi ýel turbinalary arkaly doldurylypdyr. Ýurtda geçen ýylyň ilkinji üç aýynda Gün we ýel energiýasy bilelikde alnanda, ýadro beketlerinden has köp energiýa öndürilen eken. Bu ýyl diňe ýel turbinalary arkaly bu ösüş gazanylypdyr. “Drax Electric Insights” kompaniýasynyň wekili Rob Gross geljekde ýel energiýasynyň ulanylyşyny çäklendirmäge degişli hiç hili alamatyň ýokdugyny belleýär. Dekabr aýynda Şotlandiýanyň günortasyndan Uelsiň demirgazygyna çenli çekilen geçiriji arkaly Şotlandiýadaky turbinalarda öndürilen energiýa Uelse iberilipdir. Ondan öň adatça demirgazykdaky käbir ýel beketleri sarp edilýän energiýadan has köp öndürýändigi sebäpli wagtlaýyn ýapylmaly bolýan eken.
Esasy Ylym we Tehnologiýa Ýel energiýasyndaky rekord


text:
Şu gün Türkmenistanyň Döwlet medeniýet merkeziniň Döwlet kitaphanasynda Özbegistan Respublikasynyň döredijilik işgärleriniň türkmen kärdeşleri bilen döredijilik duşuşygy boldy. Duşuşyga ýurdumyzdan - Türkmenistanyň Gahrymany, halk ýazyjymyz Gözel Şagulyýewa, halk ýazyjy Täçmämmet Jürdekow, "Güneş" žurnalynyň bölüm müduri, halk ýazyjy Atamyrat Atabaýew, Alp Arslan adyndaky drama teatryň sahna ussady Nury Allaberdiýew, at gazanan medeniýet işgäri Agageldi Allanazarow, "Medeniýet" žurnalynyň baş redaktory Ogulgurban Gaşlakowa, Türkmen Döwlet medeniýet institutynyň mugallymy Kömek Kulyýew, Medeniýet merkeziniň Mukamlar köşküniň artisti, wokalisti Myratgeldi Baýramgeldiýew bilen bir hatarda Özbegistan Respublikasyndan ýurduň ýazyjylar birleşiginiň agzasy Adhambek Alimbekow we şol birleşikden Kurambaý Matrizaýew dagylar gatnaşdy.
Sapaly söhbetiň astynda ýazyjydyr şahyrlarymyz öz aralarynda pikir alyşdylar. Türkmen-özbek edebiýatynyň düýp özeniniň birmeňzeşligi, hususan-da, terjimeçilik sungatynyň halklary bir-birine has ýakynlaşdyrýandygy barada gürrüňler açyldy.
Her bir halkyň däp-dessuryna, medeniýetine we sungatyna, edebiýatyna uly hormatyň, sarpanyň bardygyna şu döredijilik duşuşygynda göz ýetirmek bolýar. Çünki söhbetdeşligiň dowamynda özbegistanly ussat Kurambaý Matrizaýew: "Türkmeni türkmen derejesine göteren, onuň beýik akyldar ogly Magtymguludyr. Şol sebäpli-de, türkmen halky geçmişine buýsanmaga haklydyr. Magtymguly diňe bir türkmeniň däl, eýsem biziň halkymyzyň aňynda hem ebedilik ýaşaýan şahsyýet. Dogrusy, kakam meni bäş ýaşymdan bäri Magtymgulynyň goşgulary bilen terbiýeledi. Onuň eserleri bize durmuşda şam-çyrag bolup hyzmat etdi" diýip, türkmen edebiýatynyň nä derejede dünýä ýüzünde ýokarlananlygy barada sözüni dowam etdi.
Elbetde, şahyrana duşuşyklar gaýry söhbetlerden zyýada. Çünki bu ýerde ynsan ruhy bir pursatlyk bolsa-da, üýtgeşik bir dünýä syýahat edýär. Doganlyk halklar, kalplar birleşýär. "Islendik halky, milleti içgin tanajak bolsaň, ilki bilen onuň edebiýatyna ser sal" diýilýär. Heran-haçan-da bu aýtgy öz beýanyny tapýar. Şu günki iki ýurduň döredijilik ussatlarynyň hem duşuşygy mundan ybaratdyr.


text:
Döwlet Baştutanymyz wezipä bellemek we wezipeden boşatmak hakyndaky Permana gol çekdi
Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedowyň Permany bilen:
ýustisiýanyň kiçi geňeşçisi Serdar Gurbangulyýewiç Mälikgulyýew Aşgabat şäheriniň prokurory wezipesine bellenip, Daşoguz welaýatynyň prokurorynyň orunbasary wezipesinden boşadyldy;
ýustisiýanyň geňeşçisi Baýrambaý Ýagmyrow Lebap welaýatynyň prokurory wezipesine bellenildi;
ýustisiýanyň kiçi geňeşçisi Döwletmuhammet Bäşimmuhammedowiç Mürrikow başga işe geçmegi sebäpli Aşgabat şäheriniň prokurory wezipesinden boşadyldy;
ýustisiýanyň geňeşçisi Baýrambaý Ýagmyrow Lebap welaýatynyň prokurory wezipesine bellenildi;
ýustisiýanyň geňeşçisi Alymuhammet Amanmyradowiç Akmämmedow başga işe geçmegi sebäpli Lebap welaýatynyň prokurory wezipesinden boşadyldy;
***
Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedowyň Karary bilen:
ýustisiýanyň kiçi geňeşçisi Döwletmuhammet Bäşimmuhammedowiç Mürrikow Türkmenistanyň Baş prokurorynyň orunbasary wezipesine;
ýustisiýanyň geňeşçisi Alymuhammet Amanmyradowiç Akmämmedow Türkmenistanyň Baş prokurorynyň orunbasary wezipesine;
ýustisiýanyň kiçi geňeşçisi Maksat Gurbanmyradowiç Alimow Balkan welaýatynyň prokurorynyň orunbasary wezipesine;
2-nji derejeli ýurist Kakajan Kanalowiç Amanmyradow Balkan welaýatynyň Türkmenbaşy şäheriniň prokurory wezipesine;
1-nji derejeli ýurist Jemşit Orazbaýewiç Ýaňyberdiýew Balkan welaýatynyň Gumdag şäheriniň prokurory wezipesine;
1-nji derejeli ýurist Polat Halymberdiýewiç Çörliýew Lebap welaýatynyň Dänew etrabynyň prokurory wezipesine;
1-nji derejeli ýurist Nejep Mämmetamanowiç Taýlyýew Mary welaýatynyň Baýramaly şäheriniň prokurory wezipesine bellenildi.
ygtyýarlyk möhletiniň tamamlanandygy sebäpli, 1-nji derejeli ýurist Resul Orazowiç Meredow Balkan welaýatynyň Türkmenbaşy şäheriniň prokurory wezipesinden;
1-nji derejeli ýurist Aşirgeldi Baýramsahatowiç Annasahatow Balkan welaýatynyň Gumdag şäheriniň prokurory wezipesinden;
Mary welaýatynyň prokurorynyň orunbasary, ýustisiýanyň kiçi geňeşçisi Gurbandurdy Suhanberdiýewiç Meläýew Mary welaýatynyň Baýramaly şäheriniň prokurorynyň wezipesini wagtlaýyn ýerine ýetirmekden boşadyldy.


text:
Şu hepdede, sişenbe güni Türkmenistandan Akýaýla demir ýol menziliniň üsti bilen Hytaý-Gazagystan-Türkmenistan-Eýran ugry boýunça synag gatnawyny amala aşyrýan düzümleriň tapgyryndan üçünji konteýner ýük düzümi Eýrana ugrady. Ozal habar berlişi ýaly, şu ýol boýunça ilkinji şeýle demir ýol düzümi türkmen-eýran serhedinden 8-nji ýanwarda, şondan birnäçe gün soň, 12-nji ýanwarda ikinjisi geçdi.
Ýurdumyzyň ulag ulgamynyň üstaşyr mümkinçilikleri daşary ýurtly hyzmatdaşlaryň ünsüni özüne çekýär. Olaryň hatarynda Hytaý Halk Respublikasy hem bar. Hytaýyň dürli etraplaryndan geçen ýylyň dekabr aýynyň ahyryndan başlap, halkyň sarp edýän harytlary ýüklenen konteýner wagonlarynyň 130-dan gowragyny birleşdirýän demir ýol düzümleriniň 3-si ugradyldy.
Demir ýol düzümleri yzly-yzyna ilki bilen Inçuan şäherinden (HHR-iň merkezi bölegindäki awtonom sebitden), soňra bolsa Hytaýyň günorta bölegindäki iri senagat merkezi bolan Çanşa şäherinden (Hunan welaýaty) hem-de ýurduň demirgazygyndaky Şansi welaýatynyň Sian şäherinden ugradylar.
Olar Gazagystanyň çäginden Serhetýaka türkmen menziline çenli üç günüň dowamynda ýol sökdüler, soňra 15 sagadyň dowamynda tutuş Balkan welaýatynyň çäginden Eýranyň serhedine çenli 825 kilometr ýoly geçdiler.
Şeýlelikde, Hytaý-Gazagystan-Türkmenistan-Eýran demir ýol ugry boýunça umumy geçilen ýol iki hepdä golaý boldy. Munuň özi ortaça deňiz arkaly geçilýän ýoldan iki esse çaltdyr. Deňiz arkaly ýoly geçmek üçin 30 gije-gündizden 40 gije-gündize çenli wagt gerek bolýar.
Bilermenleriň pikirine görä, dört ýurduň çäginden uzalyp gidýän bu ýol ýükleri Hytaýdan Pars aýlagynyň bazarlaryna çalt getirmekde has amatly logistiki çözgüt bolup durýar. Galyberse-de, ulaglaryň beýleki görnüşlerinden demir ýoluň artykmaçlygy gatnawlary islendik howa şertlerinde amala aşyryp bolýandygyndan, guryýer konteýner ugurlarynyň ýokary ygtybarlylygyndan hem-de köp mukdarda ýük daşalanda tygşytlylykdan, şeýle hem daşky gurşawa edilýän täsir nukdaýnazaryndan ekologiýa kadalarynyň berk berjaý edilmeginden ybaratdyr. Şoňa görä-de, döwlet Baştutanymyz Gurbanguly Berdimuhamedow ýurdumyzyň üstaşyr özüne çekijiligini ýokarlandyrmakda aýratyn ähmiýet berýär.
Synag gatnawlary hytaýly ýük ugradyjylara Türkmenistanyň üstünden geçýän üstaşyr geçelgeleri ulanmak bilen, ýoly gysgaltmagyň hem-de ýük daşamagyň bahasyny azaltmagyň hasabyna köp möçberdäki serişdeleri tygşytlap biljekdiklerine göz ýetirmäge mümkinçilik berdi. Mundan başga-da, Ýewraziýanyň ýurtlarynyň iri söwda hyzmatdaşy hökmünde Hytaý Gazagystan-Türkmenistan-Eýran demir ýoluna beýleki goňşy döwletleri hem goşmaga gyzyklanma bildirip, bu ulgamda täze gepleşikleriň başyny başlaýar.


text:
Fotoelektrik Effekt
Albert Eýnşteiniň 1905-nji ýylda eden açyşy: ýagtylyk foton bölejiklerden durýar we olaryň energiýasy ýagtylygyň ýygylygyna proporsionaldyr. Materiala baglylykda, bir gaty jisimiň üstünden elektronlary bölüp aýyrmak üçin belli mukdarda energiýa gerek bolup durýar. Eger fotonyň energiýasy şol mukdardan uly bolsa, elektron bölünip çykmagy mümkin. Mundan çykýan deňleme:
- Ekin: bölünip çykan elektronyň maksimal kinetik energiýasy
- h: Plank hemişeligi (6.626 x 10−34 J)
- f: ýygylyk
- W: iş funksiýa


text:
2017-nji ýylyň 6-njy dekabrynda hormatly Prezidentimiz Gurbanguly Berdimuhamedow Koreýa Respublikasynyň ýurdumyzda diplomatik işi tamamlanýan Adatdan daşary we Doly ygtyýarly ilçisi jenap Çung Tae-Ini kabul etdi.
Duşuşygyň dowamynda döwlet Baştutanymyz we koreýaly diplomat dürli ugurlarda, şol sanda söwda-ykdysady toplumda, energetika we ulag pudaklarynda, öňdebaryjy tehnologiýalar ulgamynda we beýleki ugurlarda ägirt uly kuwwatlyklara eýe bolan ikitaraplaýyn hyzmatdaşlygyň geljegi hakynda pikir alyşdylar.
Şunuň bilen baglylykda, Hökümetara türkmen-koreý toparynyň işine we netijeli gatnaşyklary ösdürmekde bilelikdäki işewürler maslahatlaryna wajyp ornuň degişlidigi bellenildi. Koreýanyň dünýä belli kompaniýalarynyň ýurdumyzda amala aşyrylýan halkara ähmiýetli iri düzümleýin taslamalaryň durmuşa geçirilmegine işjeň gatnaşmagy netijeli hyzmatdaşlygyň möhüm nyşany bolup durýar.
Şeýle hem ynsanperwer ulgamdaky hyzmatdaşlyk döwletara gatnaşyklarynyň möhüm ugry bolup durýar. Bu ugurda bilelikdäki iş boýunça oňyn tejribe toplanyldy we bilim, ylym, medeniýet, syýahatçylyk hem-de sport ugurlary boýunça däp bolan gatnaşyklary çuňlaşdyrmak üçin oňyn mümkinçilikleriň bardygy bellenildi.
Hormatly Prezidentimiz Gurbanguly Berdimuhamedow diplomata türkmen-koreý döwletara gatnaşyklarynyň berkidilmegine goşan goşandy üçin minnetdarlyk bildirip, oňa geljekki işlerinde uly üstünlik arzuw etdi.
Ilçi öz işine beren ýokary bahasy üçin döwlet Baştutanymyza tüýs ýürekden hoşallyk bildirip, Türkmenistanda Koreýa Respublikasyna wekilçilik etmegiň uly hormatdygyny nygtady. Jenap Çung Tae-In ýurdumyzda bolan döwründe özünde oňat duýgularyň we täsirleriň galandygyny belläp, tutuş türkmen halkyna iň gowy arzuwlaryny aýtdy.
Çeşme: Türkmenistanyň Döwlet habarlar agentligi


text:
Mahabharata (epos)
Mahabharatanyn has irki doly nusgalary bizin eramyzdan önki VII asyra degishlidir, onun gutarnykly görnüshi bizin eramyzyn IV asyrynda tayyarlanypdyr. Hindiler ony bäsinji Weda hasaplayarlar we ona mukaddes yazgy hökmünde garayarlar. Eposyn yazary akyldar Wyase hasaplanyar. Ol eposda hereket edyän adamlaryn biridir. Eposyn esasynda Pandawa we Kaurawa atly doganlaryn arasyndaky uly agzalalyk baradaky hekayat duryar. Mahabharata 18 kitaba bölünendir . Mahabharatanyn ägirt uly mirasy-bu gadymy hindi halkynyn örän köp ynanclaryny, durmushyny we däp-dessurlaryny, ahlagyny özünde jemleyän hindi medeniyetinin uly gatlagydyr . Mahabharatanyn „Bhagawad gita” we „Moksha-dharma” atly wajyp filosofik tekstleri hindilerin durmushynyn özbolushly etiki kanunyny özünde jemleyär.


text:
hyzmatlarymyz
- › Hyzmatlarymyz
- › Raýatlara
- › Telekeçiler we edara görnüşli taraplar
- › Hyzmat ediş nokatlar
- › Pul geçirimler
Western Union
Dünýäniñ her bir künjegine çalt we ygtybarly pul geçirimleri - Türkmen-Türk Paýdarlar täjirçilik bankynda
Bank hasabyna gerek bolmazdan dünýäniñ islendik ýerinden, dünýäniñ islendik ýerine sanlyja minudyñ içinde çalt, ygtybarly we añsat ýol bilen pul geçirimlerini amala asyryp bilersiñiz.
Western Union çalt pul geçirimleri ulgamynyñ artykmaçlyklary
Çalt: Ugradylan pul geçirimi sanlyja minudyñ içinde alyja gowusýar.
Añsat we amatly: Bankymyzda hasabyñyzyñ bolmaklygyna gerek bolmazdan añsatlyk bilen pul serisdesini ugradyp ýada alyp bilersiñiz.
Ygtybarly: Ugradylan her bir geçirim dünýä standartlaryndaky ýokary derejeli gorag ulgamy bilen goralýar we bir sany barlag kody bilen tassyklanýar.
Pul serişdelerini ugratmakda/almakda ABS dollary we milli manat ulanylýar.
Western Union hyzmat beriş noktalarymyz


text:
Kompaniýa hakynda
“Karina TRADING” kompaniýasy sanitar-gigiýena geregine ulanylýan önümleri öndürmek boýunça Gazagstanda we Orta Aziýada öňde baryjy kärhana bolup durýar. “Karina” brendly “Karina TRADING” JÇJ bazarda örän meşhur, şu günki gün biz önümleriň 40-dan gowrak görnüşlerini we onuň üstesine ýörite sargytlar boýunça önümleri hödürleýäris.
20 ýyl dowam edýän şowly işiň netijesinde biziň kompaniýamyz täze önümleri işläp çykarmakda we olary önümçilige ornaşdyrmakda üstünlik gazandy (hajathana kagyzy, salfetkalar, kagyz elsüpürgiçler). “Karina TRADING” JÇJ ýokary hilli we gerekli önümleri öndürmek boýunça prinsip esasynda täze derejelere çykdy. Import enjamlary, önümçilige goýulýan maýa goýumlar, haryt görnüşleriniň sanyny artdyrmak, durnukly satyş ulgamy, dinamiki ösüş we, elbetde, pikirdeşler toparynyň sazlaşykly işi – bularyň ählisi bize ýokary hilli önümleri çykarmaga, bazara gatnaşygymyzy hemişe giňeldip durmaga we ynam bilen gelejege seretmäge mümkinçilik berýär. Açyk reňkli we ýeňillik bilen tanalýan gabynyň täze bezegi sebäpli biziň önümlerimiz ýeterlik derejede meşhurdyr. Mýnasyp hilli bolmagy we häzirki zaman bazarynyň talaplaryna laýyklygy olary has özüne çekiji edýär. Goralan önümleriň görnüşlerini öndürmek üçin fabrikada döredilen häzirki zaman tehnologiýalar, hünärli taýýarlanan işgärler, täsirli işleýän hil boýunça menejment ulgamy bize alyjylar köpçüligi üçin harytlary ýokary hilli edip öndürmäge mümkinçilik berýär.
“Karina TRADING” JÇJ önümçilik işini we çykarylýan önümleriň hilini yzygiderli ýagdaýda ýokarlandyrýar, şeýle-hem müşderiler bilen bagly işleri guramagy ösdürýär. Ol aýratyn çemeleşme, sargytlary çäkli gysga möhletde ýerine ýetirmek we müşderä tölegsiz ýetirmekdir. Biz täze müşderilere örän şat bolup, köne müşderilerimiziň hem gadyryny bilýäris we hemişe islendik teklipler we isleglere seretmäge taýýardyrys.
Kärhananyň syýasatyna we maksatlaryna laýyklykda, aşakdakylar biziň işimiziň möhüm artykmaçlyklary bolup durýar:
- Esasyň özbaşdak önümçiligi;
- Salfetkalary we hajathana kagyzyny öndürmek üçin öz enjamynyň bolmagy;
- Makulatura çig malyny (Gazagstan Respublikasy boýunça) getirmek üçin niýetlenen bölümiň bolmagy;
- Bellige alynan sowda markasy;
- Ýokary hili kepillendirme;
- Açyk reňkli, ynjalykly we aňsat tanalýan gap;
- “baha/hil” taýdan iň amatly gatnaşyk;
- Serwis-hyzmat etme, önümi saýlamak boýunça professional maslahatlar;
- Her müşderi bilen guralýan işe aýratyn çemeleşme;
- Öz awtoulagy bilen we d/ý wagonlar arkaly Almaty ş. we Gazagstan Respublikasy boýunça harydy tölegsiz getirme;
Kärhananyň hil babatynda üstünlikli işi 2006-njy ýylyň sentýabr aýynda hil menejmenti ulgamynyň ST RK ISO 9001-2001 talaplaryna laýyklygy barada Şahadatnamasyny almagy we “Wybor goda – 2006”, “Wybor goda – 2007” diýen respublikan festiwallarynyň “Gazagstanda 1-njy orunda durýan sanitar geregine ulanylýan sellýuloz-kagyz önümleri” diýen nominasiýasynda eňiş gazanmagy bilen bellendi.
2010-njy ýylyň mart aýynda “Karina TRADING” JÇJ “BEZUPREÇNO” diýen hil belgisi berildi.
2012-nji ýylda bize ISO 9001:2008, ISO 14001:2004; OHSAS 18001:2007 halkara standarty we Gazagstan Respublikasynyň Döwlet standartlary ST RK ISO 9001-2009, ST RK ISO 14001-2006 we ST RK OHSAS 18001-2008 berildi.
Ýokary hilli salfetkalaryň ähli görnüşlerini, hajathana kagyzyny, kagyz elsüpürgiçleri we ýaglyklary öndürmek – biziň wezipämiz, ony bolsa biz “TAPAWUTLY” diýen baha bilen ýerine ýetireris!


text:
Halkara ahalteke atçylyk assosiasyýasynyň Aşgabatda geçirilýän nobatdaky mejlisinde Halkara epizotik býurosynyň Merkezi Aziýa boýunça Sebitleýin direktory Kazimiras Lukauskas hormatly Prezidentimiz Gurbanguly Berdimuhamedowa Türkmenistanda at keselinden azat zolagy döretmek hakyndaky sertifikaty gowşurdy.
Döwlet Baştutanymyz jenap Lukauskasa we onuň üsti bilen mallaryň saglygyny goramak baradaky Bütindünýä guramasynyň Ýolbaşçy Geňeşine Türkmenistanyň at keselinden azat zolak derejesine eýe bolandygyny tassyklaýan sertifikatyň gowşurulandygy üçin minnetdarlyk bildirdi.
Bu sertifikat Ýapyk binalarda we söweş sungaty boýunça V Aziýa oýunlarynyň çäklerinde atçylyk sporty boýunça bäsleşigi geçirmek üçin giň mümkinçilikleri açýar. Onuň maksatnamasyna milli Liderimiziň başlangyjy boýunça konkur ýaryşy girizildi.
Şeýle hem hormatly Prezidentimiz ýurdumyzyň we daşary ýurtlaryň atşynaslaryny bu dereje bilen guilady. Bu çözgüt Türkmenistanyň ýokary halkara abraýynyň subutnamasy, Türkmenistanyň atşynaslyk we weterinariýa ulgamynda gazanýan üstünliukleriniň ykrarnamasy bolup durýar.
Ýurdumyzda atçylyk pudagyny mundan beýläk-de ösdürmek, onuň düzümini döwrebaplaşdyrmak, arassa ganly ahalteke bedewleriniň baş sanyny artdyrmak, bu ugurda halkara hyzmatdaşlygyny işjeňlşdirmek, atçylyk sportunyň dürli görnüşlerini we milli çapyksuwarlyk däplerini wagyz etmek boýunça maksatnamalaýyn çäreler durmuşa geçirilýär diýip, milli Liderimiz belledi.
Biz Aziýa Olimpiýa Geňeşiniň ýurdumyza 2017-nji ýylda Ýapyk binalarda we söweş sungaty boýunça V Aziýa oýunlaryny geçirmek hukugyny berendigine buýsanýar we yklym ýaryşlarynyň ýokary guramaçylyk derejesiniň üpjün edilmegi, oňa gatnaşyjylaryň ählisiniň türkmen topragynda myhmansöýerlik we halkymyzyň asylly däpleri esasynda kabul edilmegi ugrunda zerur tagallalary ederis diýip, hormatly Prezidentimiz Gurbanguly Berdimuhamedow aýtdy.


text:
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 18-si hasaba alyndy
Daşary ýurt walýutasyna Owganystandan gelen telekeçiler suwuklandyrylan gazy (“Türkmengaz” DK), Birleşen Arap Emirlikleriniň işewürleri bolsa tehniki ýody (“Türkmenhimiýa” DK) satyn aldylar. Bulardan başga-da, daşary ýurt puluna tekiz boýalan we žakkard tüýjümek önümleri, trikotaž önümleri, nah ýüplük we hojalyk pamygy ýerlenildi. Olary Russiýadan, Türkiýeden we beýleki ýurtlardan gelen telekeçiler satyn aldylar. Geleşikleriň jemi bahasy ABŞ-nyň 3 million 988 müň dollaryndan gowrak boldy.
Ýurdumyzyň telekeçileri içerki bazar üçin jemi bahasy 441 müň manatlyk azyklyk bugdaýy satyn aldylar.
TDH


text:
Emma ýurduň öňki prezidenti Saparmyrat Nyýazow kem-kemden ähli ygtyýarlygy öz eline alyp, diktatura syýasatyny emele getirdi. Ol ilki "Türkmenbaşy" adyna eýe boldy. SSSR-i saklap galmak üçin öz mümkinçiliginiň çäginde elinden gelenini edendigini gizläp, Nyýazow türkmene sekiz ýüz ýyldan soň garaşsyz türkmen döwletini "döredip beren" "serdar" boldy.
Kakamyrat Ballyýew we Osman Ödäýew 2001-nji ýylyň maýynda "Нейтральный Туркменистан" hem "Türkmenistan" gazetlerinde Nyýazowyň "pygamberligini" delillendirip, "Pygamber habary" atly makalany rus hem türkmen dillerinde, gazetleriň iki sahypasyny dolduryp ýazypdylar.
Aslynda, ol makala Dünýä türkmenleriniň gumanitar birleşiginiň şol döwürde çagyrylan nobatdaky maslahatynda Nyýazowyň hakykatdan-da pygamberligini dünýäniň çar künjünden gelen türkmenlere makullatdyrmak üçin ýazylan eken. Ýöne şol maslahatda beýik akyldarymyz Magtymguly Pyragynyň agasynyň altynjy arkasy bolan Ata işan bu konferensiýa gelen daşary ýurtly türkmenlere örän sypaýyçylyk bilen yslam dininde soňky pygamberiň Muhammetdigini aýdyp, ylalaşyk hökmünde Nyýazowa "Beýik" titulyny bermegi teklip edýär hem-de Nyýazowyň arzuw eden "Pygamberligi" yglan edilmän, ol adynyň öňünden "Beýik" diýlip tutulmak hukugyna eýe bolýar.
Bir söz bilen aýdanyňda, Nyýazow türkmeniň owal-ahyr döremedik, indem döräp bilmejek "lideri" bolupdy. Hatda merhum žurnalist Annageldi Nurgeldiýew "Bu beýik lideriň" suratyny baýdagymyzda ýerleşdirmegi teklip edipdi, bu ideýany goldap, metbugatda uly kompaniýa alnyp baryldy. 2002-nji ýylyň noýabrynda Nyýazowyň janyna "kast edildi" diýlen wakada şol "kast edişlige" gatnaşan adamlary, hatda olaryň hossarlaryny, neresse çagalaryny türkmeni ýer ýüzünden ýok etmek islän adamlar hökmünde öldürmek teklipleri edilipdi. Köşk şahyry Gözel Şagulyýewa halkyň öňünde, "Beýik serdarynyň" gaşynda ondan soň ýaşamajakdygyna dabara bilen kasam edipdi.
"Altynjy eýýam"
Elbetde, Nyýazowyň "Beýik liderdigi", onuň türkmene beren "Mukaddes Ruhnama" kitabynyň awtorydygy hakynda hem onlarça, belki ýüzlerçe makalalar ýazyldy. Ýöne häkimiýetiň çalyşmagy bilen, Nyýazowyň "beýikligi" hakyndaky söhbetleriň soňuna nokat goýuldy. Ynha, birdenem Nyýazowyň "Beýik Serdardygyny, Türkmenbaşydygyny, Beýik türkmen Pygamberidigini" wagyz eden adamlaryň döwlet gullugyndakylary Prezident Gurbanguly Berdimuhamedowyň "Beýik lider", "Arkadagdygyny" öňe sürüp başladylar.
Häzirki prezidente-de "Beýik serdar", "Serdardan serdar" diýip ýazýanlaram bar. Gözel Şagulyýewa üçin prezident "Arkadag ogul". Ýöne häzir döwlet baştutanyny "Arkadag" diýip mahabatlandyrmak ýaranjaňlaryň baş wezipesi boldy. Hatda daşary ýurt metbugatlaram nobatdaky geçjek Ýaşulular maslahatynda prezidente "Arkadag" adynyň beriljekdigini habar berdiler.
Täçgeldi Gutlyýew bolsa şu ýylyň 4-ni maýynda "Türkmen dili" gazetinde "Adam ýüzi mübärek" atly uly göwrümli makalasynda döwlet baştutanynyň "Arkadag" adynyň Ylahdan - Alladan ak kepderiniň getirendigini delillendirmäge çalyşýar. Bu žurnalistiň ýazmagyna hem tassyklamagyna görä, ak kepderi Ylahdan türkmeniň altynjy eýýamynyň başlanan habaryny-da getiripdir. Şeýle hem Gutlyýew prezidentiň türkmeniň altynjy eýýamynyň, indiden beýleki döwrüniň baş kitaby boljak "Türkmennama" ýa "Adamnama" görnüşli "Beýik Kitap" ýazyp ýörendigini hem agzalan makalasynda belleýär.
Elbetde, ýaranjaňlaryňky düşnükli, ýöne olar haçan öz halklaryny masgaralamagyny, Baş Kanunymyzyň kepili bolan döwlet baştutanyna dil ýetirip, prezidente näsag ruhly "titul, lakam" bermeklerini bes etjekkäler?! Eger Türkmenistan kanuny döwlet bolan bolsady, onda ýaranjaňlaryň öz bähbitlerini arap, Türkmenistany diktatura ýurdy hökmünde masgaralaýan "mahabatlandyrma oýunlary" üçin sud seljerilişi geçirilerdi. Sebäbi ol ýaranjaňlar, birinjiden, aýdýan mahabatlandyrmalaryny ýürekden aýtmaýandyklaryny Nyýazowy aşa öwmegiň mysalynda subut etdiler, häkimiýet çalşan badyna ýaranjaňlar hem olaryň ýetişdiren täze nökerleri ikirjiňlenmezden häzirki döwlet baştutanyny mahabatlandyrmaga başladylar. Ikinjiden, halk tarapyndan saýlanýan prezident ýaranjaňlaryň "titulyna-lakamyna" mätäç bolmalam däl. Eger prezidenti halk saýlasa, ol öz saýlan liderine mynasyp baha bermegi başarar.
Halk ýaranjaňlaryň prezidente titul-lakam bermek wagyzlaryna, mahabatlandyrmalaryna, esasan biparhlyk bilen çemeleşse-de, ilatymyzyň sowatly bölegi özara söhbetdeşliklerde ýaranjaňlaryň mahabatlandyrma oýunlaryny ýazgarýarlar, olar hakynda her dürli ýaňsyly kinaýa aýdyşýarlar.
Döwletmyrat Ýazgulyýew türkmenistanly garaşsyz žurnalist, synçy. Blogdaky pikirler we maglumatlar awtoryň özüne degişli.


text:
TBMM Trampyň Ierusalym kararyna garşy bilelikde jarnama çap etdi
Jarnamada TBMM-niň şol karary asla kabul etmejekdigi dünýä halk köpçüligine ýetirildi
Türkiýäniň Beýik Millet Mejlisinde wekilçilik edýän 4 syýasy partiýa ABŞ-nyň Prezidenti Donald Trampyň Ierusalym kararyna garşy bilelikde jarnama çap etdi.
ABŞ-nyň Ieursalymy Ysraýylyň paýtagty hökmünde ykrar edýän kararyna garşy syýasy partiýalar tarapyndan taýarlanan bilelikdäki jarnama TBMM-niň Baş Assambleýasynda okaldy.
Jarnamada TBMM-niň şol karary asla kabul etmejekdigi dünýä halk köpçüligine ýetirildi.


text:
Aktual analiz 36
Türkiýe bilen Russiýanyň arasyndaky gatnaşyklar
Türkiýe bilen Russiýanyň arasynda 2015-nji ýylda başdan geçirlen uçar krizisinden soň özara gatnaşyklar ýaňadandan kadalaşady. Ýaňadandan kadalaşan gatnaşyklar çalt depginde syýasy, diplomatik, harby we ykdysady taýdan uly ösüş etdi. Türkiýe bilen Russiýanyň arasyndaky gatnaşyklaryň çalt depginde ösmeginde iki ýurduň liderleriniň arasyndaky gowy gatnaşyklar, özara bähbide esaslanýan hyzmatdaşlyklar we Amerikanyň soňky döwürde alyp barýan çemeleşmesi esasy rol oýnady. Iki ýurduň arasyndaky özara gatnaşyklar birnäçe ugur boýunça ösýän bolsa-da, käbir ugurlarda garaýyş tapawutlylygy dowam edýär.
Syýasat, ykdysadyýet we jemgyýet gaznasynyň ylmy barlagçysy-ýazyjy Jan Ajunyň mesele baradaky synyny dykgatyňyza ýetirýäris.
Russiýanyň Prezidenti Wladimir Putiniň, Türkiýe bilen Russiýanyň arasyndaky gatnaşyklaryň gün saýyn ösýändigini nygtap, “Türkiýe bilen gatnaşyklarymyz hem çuňlaşýar hem-de mazmun taýdan baýlaşýar” diýmegi aslynda Türkiýe bilen Russiýanyň arasyndaky gatnaşyklaryň ösüşüni gysgaça beýan edýär. İki ýurduň arasynda esasan energetika we ykdysadyýet pudagynda edilýän gatnaşykalaryň ösmegi diýseň möhüm. Russiýanyň ozalky Maliýe ministri Zadornow, “Türkiýe bilen ykdysady taýdan ýakyndan gatnaşyk edýäris. Türkiýe Russiýanyň söwda taýdan ýakyndan gatnaşyk edýän 10 ýurdundan biri” diýen sözleri hem şol nukdaý nazardan diýseň möhüm.
Russiýanyň Federal Gümrük gullugynyň görkezijilerine görä, üstümizdäki ýylyň birinji ýarymynda Türkiýe 37 göterim artyp 13,3 milliard dollara ýeten söwda mukdary bilen Russiýanyň söwda taýdan gatnaşyk edýän 4-nji hyzmatdaşy boldy. Şol bir wagtda rus syýahatçylarynyň Türkiýä gelmegi özara gatnaşyklarda esasy rol oýnaýar. Russiýadan gelen syýahatçylaryň sanynyň gün saýyn artmagyndan hoşaldyklaryny aýdan Daşary işler ministri Mewlüt Çawuşogly, şu ýyl 6 million rus syýahatçynyň Türkiýä gelmegine garaşylýandygyny ýatlatdy.
Energetika pudagynda iki ýurt birlikde Akguýu atom elektrik bekedi bilen Türk Akymy ýaly esasy taslamalary durmuşa geçirýär. Akguýu atom elektrik bekedi Türkiýede sarp edilýän elektrik energiýasynyň 10 göterimini üpjün eder we ösýän türk ykdysadyýetiniň enegetika bolan talabynyň kepillendirilmegi taýdan strategik ähmiýete eýedir. Şol bir wagtda Türk Akymy taslamasy hem Türkiýäniň elektrik togy bilen üpjün edilmegi we kepillendirilmegi taýdan diýseň möhüm. Türk Akymy taslamasynyň ikinji etapda Balkan ýurtlaryna tarap uzap gitmegi meýilleşdirilýär. Şeýlelikde Türkiýäniň energetikada geçiş ýoly bolmagy taýdan hem aýgytly ädim ädiler.
Energetika we ykdysadyýet bilen birlikde Türkiýe bilen Russiýanyň arasyndaky harby hyzmatdaşlyk hem gün saýyn artýar. Esasan Türkiýäniň Russiýadan S-400 howa goranyş ulgamlaryny satyna almagy we ulgamlaryň 2019-njy ýylda Türkiýä gowşuryljakdygy özara harby gatnaşyklaryň ösmegine itergi berýär.
Russiýanyň döwlet eýeçiligindäki goranyş senagaty firmasy Rostehiň Halkara hyzmatdaşlyk we sebitleýin syýasatlar boýunça müdüri Wiktor Kladow “S-400 şertnamasynyň, ýurtlarymyzyň arasyndaky harby-tehniki hyzmatdaşlygy güýçlendirmek we ösdürmek üçin esasy başlangyçdygyny aýdyp bilerin. Beýleki ugurlar boýunça hem ýakyndan hyzmatdaşlyk edip bileris” diýipdi.
Russiýa bilen Türkiýäniň arasyndaky özara gatnaşyklaryň gün saýyn pugtalanmagy ABŞ-ny biynjalyk edýär. S-400 howa ulgamlarynyň alynmagy sebäpli Amerikaly ýolbaşçylar, taslamasy Tükiýe bilen birlikde taýarlanan F-35 hüjüm uçarlarynyň Türkiýä berilmegini saklamak bilen hemle atýar. Daşary işler ministri Mewlüt Çawuşogly Türkiýäniň serhetlerini goramak üçin S-400 ulgamlaryny satyn alýandygyny beýan etdi.
NATO agza ýurtlar Türkiýäniň isleg bildirendigine garamazdan howa goranyş ulgamlary Türkiýä satmak islemedi. Türkiýe bilen ABŞ-nyň arasynda FETÖ,PKK/ÝPG we Brunson krizisiniň başdan geçirilmegi sebäpli NATO agza iki ýurduň arasyndaky gatnaşyklar dartgynlaşdy. ABŞ-nyň Prezidenti Donald Trampyň Türkiýä garşy sanksiýa goýýan karary sebäpli gatnaşyklar has-da dartgynlaşdy. Türkiýäniň Daşary işler ministri Mewlüt Çawuşogly hem şol karardan soň Moskwada “Russiýa bilen Türkiýäniň arasyndaky gatnaşyklar käbir ýurtlary biynjalyk etmäge dowam edýär” diýip beýanat beripdi.
Türkiýe bilen Russiýanyň arasyndaky gatnaşyklaryň ösýändigine garamazdan, iki ýurduň arasynda käbir ugurlarda garaýyş tapawutlylygy dowam edýär. Esasan Siriýa meselesinde Türkiýe bilen Russiýa Astana etabynyň çäginde birlikde hereket edýän bolsa-da garaýyşlary biri-birine bap gelmeýär. Russiýa Siriýanyň hökümetiniň İdlibe operasiýa guramagyna rugsat beren we goldan halatynda Türkiýe uly bosgun krizisini başdan geçirer we bu ýagdaý iki ýurduň arasyndaky gatnaşyklara ýaramaz täsirini ýetirer.
Türkiýe onsuz hem Russiýanyň Krymy anneksirlemegine we Krymdaky türklere garşy alyp barýan syýasatyna garşy çykýar. Mundan başgada Türkiýe bilen Ukraina goranyş senagaty bilen birlikde birnäçe ugur boýunça ýakyndan hyzmatdaşlyk edýär. Türkiýe Ukraina meselesinde Russiýanyň alyp barýan syýasatlaryna goldaw bermeýär. Türkiýe bilen Russiýanyň arasyndaky gatnaşyklar näderejede össe-de Türkiýe NATO agza ýurtlardan biri.
Syýasat, ykdysadyýet we jemgyýet gaznasynyň ylmy barlagçysy-ýazyjy Jan Ajunyň Türkiýe-Russiýa gatnaşyklary baradaky synyny dykgatyňyza ýetirdik.


text:
Türkmenistanyň Jemgyýetçilik guramalarynyň merkezinde hormatly Prezidentimiz Gurbanguly Berdimuhamedowyň “Sport dostluga, saglyga we gözellige tarap ýoldur” atly täze kitabynyň tanyşdyryş dabarasy boldy. Dabara Mejlisiň başlygy, hökümet agzalary, harby we hukuk goraýjy edaralaryň, jemgyýetçilik guramalarynyň ýolbaşçylary, syýasatşynaslar, sport jemgyetçiliginiň, köpçülikleýin habar beriş serişdeleriniň wekilleri gatnaşdylar.
Milli Liderimiz köpçülikleýin bedenterbiýäni we sporty ösdürmegi döwlet syýasatynyň ileri tutulýan ugurlarynyň biri hökmünde yglan edip, öňdengörüjilikli we giňmöçsberli strategiýanyň başyny başlady. Şol strategiýanyň üstünlikli durmuşa geçirilmegi bolsa ýurdumyzda sport hereketiniň giň gerime eýe bolmagyny hem-de uzakmöhletli umumymilli maksatnamanyň amala aşyrylmagyny üpjün etdi.
Dabara gatnaşyjylaryň belleýşi ýaly, hormatly Prezidentimiziň bu ugurda durmuşa geçirýän oňyn syýasaty özüniň aýdyň netijelerini berýär. Aşgabatda Ýapyk binalarda we söweş sungaty boýunça V Aziýa oýunlarynyň üstünlikli geçirilmegi hem-de biziň türgenlerimiziň gazanan ajaýyp üstünlikleri munuň aýdsyň subutnamasydyr. Türgenlerimiz ýaryşlaryň netijeleri boýunça umumytoparlaýyn hasapda ynamly birinji ýeri eýelediler. Bu ajaýyp üstünlik sport döwleti hökmünde bitirap Watanymyzyň halkara abraýyny has-da berkitdi, türkmen spotunynyň abraýyny täze belentliklere göterdi.
Milli Liderimiz Gurbanguly Berdimuhamedowyň täze kitabynda bedenterbiýäniň we sportuň adamyň hem-de jemgyýetiň durmuşynda eýeleýän möhüm orny hem-de ähmiýeti açylyp görkezilýär. Çünki sport bilen yzygiderli meşgullanmak ynsanda ruhubelentligi, maksada okgunlylygy we ýeňşe bolan erk-islegi terbiýeleýär, kämillige tarap ýol açýar.
Täze neşiriň sahypalarynda şeýle hem Türkmenistanda köpçülikleýin bedenterbiýe – sport hereketini we ýokary netijeli sporty ösdürmek boýunça amala aşyrylan ägirt uly işler hem-de häzirki wagtda görülýän möhüm çäreler, türkmen halkynda köpasyrlyk şöhratly däplere eýe blan sportyň milli görnüşleri barada gürrüň berilýär.
Häzirki döwürde türkmenistanlylaryň, ilkinji nobatda, ýaşlaryň öňünde sportyň dürli görnüşleri, şol sanda gyşky görnüşleri bilen meşgullanmak üçin giň mümkinçilikler açylýar. Kitapda Tükmenistanda sportuň baý taryhy barada hem gürrüň berilýär.
Hormatly Prezidentimiz Gurbanguly Berdimuhamedowyň belleýşi ýaly, iri halkara ýaryşlaryny guraýjy hökmünde ýurdumyz özüniň tejribesini ýylsaýyn baýlaşdyrýar. Bitarap Türkmenistan Olimpiýa hereketiniň belent ynsanperwerlik ýörelgelerine ygrarly bolmak bilen, bu ugurda sebit hem-de dünýä möçberinde netijeli hyzmatdaşlygy pugtalandyrmaga saldamly goşant goşýar. Şunuň bilen baglylykda, täze kitapda Ýapyk binalarda we söweş sungaty boýunça V Aziýa oýunlaryna, olaryň maksatnamalaryna hem-de gatnaşyjylaryna aýratyn üns berilýär. Ozal geçirilen Aziýa oýunlary hem-de olaryň netijeliri barada hem maglumatlar getirilýär.
Kitabyň bölümeriniň biri Türkmenistanyň Ginnesiň rekordlar kitabyna girizilen ajaýyplyklaryna bagyşlanýar. Olaryň hatarynda dünýäde atyň iň uly binagärlik nyşany hökmünde paýtagtymyzdaky Olimpiýa stadionyny bezeýän ahalteke bedewiniň çeperçilik keşbi hem-de Olimpiýa şäherçesindäki dünýäde iň uly üsti ýapyk suwda ýüzülýän howuz hökmünde sportuň suw görnüşleri merkezi bar. Bu merkeziň gurluşygynda iň täze tehnologiýalar hem-de ýokary halkara ölçeglerine lýyk gelýän ekologiýa taýdan arassa serişdeler ulanyldy.
Kitabyň aýratyn bölüminde hormatly Prezidentimiz Gurbanguly Berdimuhamedowyň resmi çykyşlary hem-de milli Liderimiziň halkara forumlaryna we maslahatlaryna gatnaşyjylara iberen gutlaglary ýerleşdirildi. Kitap döwlet Baştutanymyzyň Türkmenistanyň milli ýygyndysynyň türgenlerine Ýüzlenmesi bilen jemlenýär.
Kitap Türkmen döwlet neşirýat gullugy tarapyndan türkmen, iňlis we rus dillerinde ýokary derejede çap edildi hem-de owadan suratlar bilen bezeldi.


text:
Çagalary goramagyň halkara güni mynasybetli “Türkmengaz” döwlet konserniniň Tebigy gazyň ylmy-barlag institutynda çagalaryň surat sergisi açyldy.
Suratlaryň görkezilişi Tebigy gazyň YBI-niň Kärdeşler arkalaşygy guramasy tarapyndan gurnaldy. Sergide edaranyň işgärleriniň surat çekmegi, döredijilik bilen meşgullanmagy halaýan çagalarynyň suratlary görkezildi.
Akwarel, guaş, galam, flomaster arkaly döredilen suratlarda çagalaryň öz arzuw-niýetlerini beýan edipdirler.
Bu çäre çagalarda milli medeniýete, taryha we sungata bolan gyzyklanmanyň artmagyna ýardam edýär.
Şeýle hem baýramçylyk mynasybetli Tebigy gazyň ylmy-barlag institutynyň işgärleriniň çagalarynyň Türkmenistanyň döwlet sirkine barmaklary gurnaldy.


text:
2018-06-12
«Türkmenistan: altyn asyr» elektron gazeti
Garaşsyz, hemişelik Bitarap Türkmenistanyň ylmy jemgyýetçiligine hem-de «Berkarar döwletimiziň bagtyýarlyk döwründe ylym, tehnika we innowasion tehnologiýalar» atly halkara ylmy maslahata gatnaşyjylara
12.06.2018
Hormatly alymlar, ylmy jemgyýetçiligiň wekilleri!
Halkara ylmy maslahata gatnaşýan gadyrly myhmanlar!
Sizi «Türkmenistan Beýik Ýüpek ýolunyň ýüregi» diýlip atlandyrylan ýylda jemgyýetimizi jebisleşdirýän hem-de ösüşe ruhlandyrýan ajaýyp baýram Ylymlar güni, şeýle hem bu ajaýyp baýrama bagyşlanyp geçirilýän «Berkarar döwletimiziň bagtyýarlyk döwründe ylym, tehnika we innowasion tehnologiýalar» atly halkara ylmy maslahatyň öz işine başlamagy bilen tüýs ýürekden gutlaýaryn. Ylymlar gününe bagyşlanan baýramçylyk dabaralarynyň siziň kalbyňyzda Türkmenistanda gazanylan üstünliklere buýsanç duýgularyny döretjekdigine, bu halkara ylmy maslahatyň bolsa ylym ulgamyny kämilleşdirmäge, öňdebaryjy ylmy usulyýetleri, iň gowy tejribeleri ornaşdyrmaga, köptaraply halkara hyzmatdaşlygy giňeltmäge oňyn täsir etjekdigine berk ynanýaryn.
Berkarar döwletimiziň bagtyýarlyk döwründe ykdysadyýetimizi innowasiýalara we tehnologiýalara daýanýan ylmyň gazananlary bilen berk baglanyşykly ýokary depginler bilen ösdürmäge, orta we uzak möhletleýin döwürlere niýetlenen milli we döwlet maksatnamalarymyzy üstünlikli durmuşa geçirmäge, aýratyn hem, jemgyýetimiziň ylmy we inener-tehniki mümkinçiligini artdyrmaga döwlet syýasatynyň strategik ugry hökmünde aýratyn ähmiýet berýäris.
Dünýäniň ösen ýurtlarynyň tejribesini nazara alyp, ylmyň düýpli we ygtybarly hukuk binýadyny kämilleşdirmek, maddy-üpjünçilik ulgamyny pugtalandyrmak bilen, ýurdumyzyň ylmy we inenerçilik-tehniki mümkinçiliklerini ösdürmek üçin zerur şertleri döretdik. Innowasiýalar we tehnologik ylymlar boýunça täze bilimleri we öňdebaryjy tejribeleri özleşdirmek, hünärmenleriň, inenerleriň, tehnologlaryň we alymlaryň täze ylmy işläp taýýarlamalaryny, ylmyň soňky gazananlaryny, oýlap tapyşlary milli ykdysadyýetimize giňden ornaşdyrmak, bu ugurdaky halkara hyzmatdaşlygy giňeltmek üçin döwlet tarapyndan yzygiderli goldaw berilýär.
«Türkmenistanyň Prezidentiniň ýurdumyzy 2018 2024-nji ýyllarda durmuş-ykdysady taýdan ösdürmegiň Maksatnamasyna» laýyklykda, ýurdumyzyň dünýä ykdysadyýetindäki orny yzygiderli pugtalandyrylar, içerki we daşarky bazarlarda bäsleşige ukyply, köp görnüşli, ýokary hilli harytlary öndürýän innowasion senagat kärhanalary dörediler. Ýurdumyzyň ylmy edaralary we ýokary okuw mekdepleri tarapyndan alnyp barylýan barlaglar, ykdysadyýetimiziň ähli pudaklarynda, şol sanda ylym we bilim ulgamlarynyň sanly düzümleriniň ösdürilmegi möhüm wezipe hökmünde ýurdumyzyň durmuş-ykdysady ösüşine degişli wezipeleriň çözülmegine ýardam berer.
Gadyrly myhmanlar!
Häzirki zaman bilimleri we ylymlary dünýäniň ykdysady, medeni, tehnologik ösüşleri bilen berk baglanyşykly bolmak bilen, parahatçylykly, dostlukly, hoşniýetli gatnaşyklary ýola goýmagyň hem örän möhüm şerti bolup durýar. Şu nukdaýnazardan, biz iri halkara guramalar, daşary ýurtlaryň ylmy merkezleri bilen ylym, tehnika we innowasion tehnologiýalar babatda hyzmatdaşlygy yzygiderli pugtalandyrýarys. Hususan-da, dünýä döwletleri, iri halkara guramalar bilen ylmy-tehniki hyzmatdaşlygyň ösdürilmegine ýardam berýäris. Şonuň bilen birlikde, nanotehnologiýalar, himiki tehnologiýalar, täze materiallary öwrenmek, energetika, biotehnologiýa, molekulýar biologiýa, oba hojalygy, ekologiýa we genetika, maglumat we aragatnaşyk ulgamlary, kompýuter tehnologiýalary, häzirki zaman lukmançylyk we derman serişdelerini öndürmek tehnologiýalary, innowasion ykdysadyýet, ynsanperwer ylymlary ýaly, ileri tutulýan ugurlarda bilelikde ylmy barlaglaryň ýerine ýetirilmegine möhüm ähmiýet berýäris.
Türkmenistan Beýik Ýüpek ýoluny gaýtadan dikeltmek arkaly Gündogary we Günbatary, Aziýany we Ýewropany, bu yklymlarda ýaşaýan halklary parahatçylyk, dostluk, ynsanperwerlik, özara hormat goýmak, deňhukuklylyk ýörelgeleri esasynda birleşdirýär. Ýüzýyllyklaryň dowamynda Ýewraziýa giňişliginde Beýik Ýüpek ýolunyň möhüm halkasy ylymlaryň we bilimleriň merkezi bolan Türkmenistanyň XXI asyrda dünýä bileleşiginiň ylym, döredijilik hem-de tehnologiýa babatdaky mümkinçiliklerini birleşdirjek köprä öwrüljekdigine berk ynanýaryn.
Hormatly alymlar, ylmy jemgyýetçiligiň wekilleri!
Halkara ylmy maslahata gatnaşýan gadyrly myhmanlar!
Sizi Ylymlar güni, şeýle hem «Berkarar döwletimiziň bagtyýarlyk döwründe ylym, tehnika we innowasion tehnologiýalar» atly halkara ylmy maslahatyň öz işine başlamagy bilen ýene-de bir gezek tüýs ýürekden gutlaýaryn.
Size berk jan saglyk, uzak ömür, bagt hem-de abadançylyk, ylmy we döredijilik işleriňizde uly üstünlikleri arzuw edýärin.
Türkmenistanyň Prezidenti
Gurbanguly BERDIMUHAMEDOW.


text:
Şu günler Türkmenistanyň welaýatlarynda, hususan-da, Balkanda we Daşoguzda köçe-ýol hereketine gözegçilik edýän polisiýa işgärleri Aşgabada kireý edýän hususy taksi eýelerine we hususy eýeçilikdäki awtoulag sürüjilerine iýun aýynyň 2-sinden 4-ne çenli aralykda paýtagta sapar etmezligi tabşyrýarlar.
Türkmenistanda bolup geçýän täzeliklere ýakyndan syn edýän Aşgabatda ýaşaýan synçy Amanmyrat Bugaýewiň balkanly we daşoguzly ýaşaýjylaryň ençemesine salgylanyp aýtmagyna görä, polisiýa işgärleri özleriniň dilden berýän duýduryşlarynda munuň sebäplerini 3-nji iýunda paýtagtda Bütindünýä welosiped güni mynasybetli medeni çäreleriň geçiriljekdigi we ulag gatnawynyň çäklendiriljekdigi bilen düşündirýärler.
“Geçen hepdäniň altynjy gününden başlap, welaýatlaryň köçe-ýol hereketine gözegçilik edýän gullugynyň işgärleri öz welaýatlaryndaky awtoduralgalara baryp, şol ýerden Aşgabada gaýdýan hususy eýeçilikdäki taksileriň eýeleriniň ählisine dilden duýduryş beripdirler. Iýun aýynyň 2-3-4-ne Aşgabat tarapa ýola düşmäň, sebäbi 3-nji iýunda Aşgabatda geçiriljek halkara welosiped ýaryşyna laýyklykda, Aşgabat şäheriniň özünde-de hereketler juda çäklendiriljekdigi hakynda duýduryş beripdirler" diýip, Bugaýew welaýatlardan Aşgabada kireý edýän hususy taksi eýeleriniň ençemesine salgylanyp gürrüň berdi.
Şeýle-de, ol şular ýaly duýduryşyň paýtagta öz möhümini bitirmek üçin sapar etjek ýa-da dogan-garyndaşynyňka myhmançylyga barjak hususy eýeçilikdäki awtoulag eýelerine berilýändigini hem sözüniň üstüne goşdy.
Aýdylmagyna görä, polisiýa işgärleri agzalýan günlerde welaýatlardan Aşgabada sapar etjek ulag eýeleriniň paýtagta ýetmänkä, köçe-ýol hereketi gullugynyň gözegçilik postunda saklanyp, yzyna ugradyljakdygyny hem duýdurypdyrlar.
Azatlyk Radiosyna ýokarda gürrüňi edilýän çäklendirmeler barada Türkmenistanyň Içeri işler ministrliginden ýa-da Balkan we Daşoguz welaýat polisiýa departamentlerinden haýsydyr bir kommentariý almak başartmady.
Ýöne belläp geçsek, welaýatlardan paýtagta sapar etjek awtoulag eýelerinden edilýän bu talap, anna güni Ministrler Kabinetiniň nobatdaky mejlisinde 3-nji iýunda Aşgabatda Bütindünýä welosiped güni mynasybetli medeni çäreleriň geçiriljekdigi barada habar berilmeginiň yz ýanyna gabat geldi.
Bu aralykda, Azatlygyň paýtagtdaky ýene bir habarçysy indi birnäçe gün bäri paýtagtyň Bitarap Türkmenistan we Garasyzlyk şaýolulary ýaly käbir uly köçeleriniň transport gatnawy üçin bölekleýin ýapylandygyny aýdyp, bu ýerde abatlaýyş işleriniň geçirilýändigini habar berdi.
“Türkmenistanyň Jemagat hojalygy ministrligine degişli edaralaryň işgärleri köçeleriň ugrundaky yşyklandyryş çyralaryny elleri bilen ak reňke boýap, altyn reňkdäki boýag bilen nagyşlary çekip geçdiler. Bularyň ählisi 3-nji iýunda geçiriljek welosiped ýaryşlaryna görülýän taýýarlyklar bile baglanyşykly. Awtobuslar öz gatnaw marşrutlaryny ýerine ýetirip bilenok. Adamlar gaharly we aladaly” diýip, howpsuzlyk ýagdaýlary sebäpli adynyň efirde agzalmazlygyny soran habarçymyz aýtdy.
Aşgabatda şu hepdäniň ahyrynda geçirilmegi meýilleşdirilýän welosiped çärelerine taýýarlyk görlüp, şäheri mundan 10 gün çemesi öň gelen siliň netijelerinden arassalamak we abadanlaşdyrmak işleri dowam edýän mahaly, 27-nji maýda öýlän wagty paýtagtda ýene-de güýçli ýagyş ýagdy.
“Güýçli ýagyn geçen gezekdäki ýaly şäheriň awtoulag gatnawlaryna ýaramaz täsir ýetirdi. Esasan hem, Parahat-7 etrapçasyna alyp gelýän ‘10 ýyl abadançylyk’, Ýunus Emre köçeleriniň gyralaryndan akan palçyklar asfalt ýoly palçykdan dolduryp, awtoulaglaryň duralgalara gelmeginde, ýolagçylaryň awtobuslara münmeginde uly bökdençlikleri döretdi” diýip, Aşgabatdaky habarçymyz Soltan Açylowa aýtdy.
Şeýle-de, ol şu gün, ýagny 28-nji maýda irden şähere aýlananda, Bitarap Türkmenistan we “10 ýyl abadançylyk” köçeleriniň çatrygynyň ýapylandygyny we ýurduň Jemagat hojalygy ministrligine degişli edaralaryň işgärleriniň gürrüňi edilýän ýerlerde hem-de Parahat-7 etrapçasynda köçeleri palçykdan arassalaýandygyny görendigini hem sözüniň üstüne goşdy.


text:
Kim Çalt Gepleÿär Lingwistleriň geçiren barlaglaryna görä, orta hasapdan minutda üç ÿüz elli bogun aÿdÿan fransuzlar hemmelerden çalt gepleÿän halkdyr. Olaryň yz ÿanyndan ÿaponlar barÿar, olar bolsa her minutda üç ÿüz on bogun aÿdyp bilÿäler. Lingwistleriň bu barlagy ÿene bir zada göz ÿetirmage mümkünçilik berdi. Iňlis dilinde gepleÿän amerikanlaryň we iňlisleriň gepleşik dilinde käbir aÿry-aÿry sözler ÿa-da söz düzümleri bola-ymasa başga tapawudy ÿok. Ýöne olaryň gepleÿişleriniň intensiwligi welin, başga hili bolup çykdy. Iňlisler minutda ortaça iki ÿüz ÿigrimi bogun aÿdÿarlar, amerikanlylar bolsa her minutda bir ÿüz ÿetmiş bäş bogun aÿdÿarlar. (Dünÿädeki geň-taňlyklar. Aşgabat, 1992) Kone makalalary gowy goryan. :-)
Kim Çalt Gepleÿär
-
diwana
10 years ago
- shuny sorag edip soran bolsan hem men fransuzlar diyerdim. kinolarynda uns cekyar shu. chalt gurleyarler. meselem Lui defyunes :)
-
Farabi
10 years ago
- men hytaýlar diýip çaklaýardym. bäh şu fransuzlar hem gep diýseň bolany...
-
Batyrgyz
10 years ago
- Farabi, ol 1992 yylda chapysh edilen makala. Belki hazir Hytaylar ondedirler
-
Batyrgyz
10 years ago
- Yone, in gyzykly zat ol, name uchin bir halk tiz gepleyandigi.
Ol onun medeniyetinden baglymyka diyip pikir edyan. Meselem birnache barde bolup bilyan faktorlar:
1) Gaty kop ish, adamlar tiz gepleyarler
2) Telefonda gurleshmek gaty gymmat :) tizrak hemme zady aytmaly
3) Osen industiriya (kop aragatnashyklar)
yene name?
-
Farabi
10 years ago
- meniň pikrime görä çalt geplemek diliň söz baýlygyna bir-em diliň gurlyşyna baglymyka diýýärin.
diliň gurlyşy diýende, adam bir harpy/sesi belli frekanslarda çykarmak üçin belli bir wagt ýitirmeli bolýar. bir many berýän sözü aýtmak üçin näçe az ses çykarylsa şonça çalt gürlenýär.
onsoň hem näme aýtjak bolsaň şol söze degişli wariantlar eýýäm diliň ujyna gelip dursa çalt gürleýäň. bu bolsa söz baýlygy.
-
wo ai ni
10 years ago
- menem hytaylarmyka öytyardim.Yöne hytaylar sözlemde bir sözü köp gaytalayarlar.Sakow yaly.Yaponlar bolsa meselem:sagboly in azyndan 3 ya 4 gezek aydyarlar.Şeylelik bilen gazanandırlarda.Yakynda koreylerem girerler eger sözlemın sonunda ooooo diyip çekmeseler.
-
mc_merw
10 years ago
- Gündelik durmuşda türkmenem çaltyrak gürleýa, biziň dilimiz has hem çalt gürlemäne amatly. Barlap görüň mysal «s,z» harplaryny aýdyşymyz, özbege, orsa, türke görä has çalt (peltek), olarda bolsa az kem saklanýaň. Başgada biz köp harpy ýumşadyp aýtýas, buda dili tyzlandyrýa (akyşkan).
Ýene bir zat bizde ýeke bogunly söz kän, soň sözlemlerde bogun az bolýa, aýtjak zadyň derrow dyýnýa.
-
MuhaciR
10 years ago
- repçiler çalt gürleyar. Mysal ceza
-
diwana
10 years ago
- men bilyanim-a beyle dal, turkmenler gaty hayal gepleyar. bizde soz ya sozlemler sonunda ya bashynda kop uzaldylyar. \"beytmesene-hoow\", \"ay yooklay\", \"ayoow ol beyle dal hoow\" yaly, hemem harplap aydyan yaly hayal. hemem bizinkiler hereketde hayal.
emma fransuzlara seredip gorun. kinolarynda hemmesi chalt gepleyar. sowukganlylaram sheyle.
olaryn komediyalaryna seretsen hasam beter. herekedem gepleyishlerem chalt.
-
akgül
10 years ago
- menem turkmen yone mena çalt gurleyan..\"azajyk yuwaşlat diyyaler hatda kawagt..
turkmenistandaky kinolara uns berjek bolmaly dal.. olar hayal gurleyaler sebabi yasama edyaler.. medeniyetli gurlejek bolup her sözi süyndirip gurleyaler..
-
diwana
10 years ago
- yo kinolarda dal, men durmushda sheyle goryan. turkmenler umuman hayal hereketli bolyarlar, ol durmushyn akyshy sebapli bolup biler. shuwagt bizde howlugmak gerek dal, garaz ylgap ish etmek gerek dal. yagny ylgawa bagly zat yok.
geplanlerinde-de men-a sheyle goryan. men ozumem yuwash gepleyan adam dal, menki hasiyetden. tmde birhili adamlaryn hic zat \"pinine-de dal\" diyyanleri yaly. ey shu soz sowunc dal gerek? masgara bolmayin :)
-
diwana
10 years ago
- men oz yashayan yerlerim hakda diyyan, mumkin yere gora uytgeyandir. meselem charjewlilerin chalt gepleyanini bilyan. bizde adamlar, esasanam yash oglanlar \"-lay\"ly, \"ey, ow\"ly sozlemleri kop ulanyarlar. olam yuwash bolmagyna tasir edyandir belki.
-
hoshowaz
10 years ago
- diwana sen balkanly bolmaly.
mowzuga gelsek: menem oran chalt gepleyan. esasanam gaharym gelen wagty. oyde kawagt oydakilere birzatlar diyen wagtym ejem jigilerimden sorayar "name diyenine dushundinizmi?!" diyip. herkimem "yok" diyip jogap beryar. onson tazeden gaytalamaly bolyan. shonun uchin ejem menin aydanlaryma dushunmese "dididi dididi" diyiberyan diyyar. bir okuwchym bardy welin ol mendenem chalt gurleyardi. onun kop sozune dine men dushunyardim. namede bolsa "shagir halypasyny ozdurmasa kar yiter" diyilyar.
-
Maxat
10 years ago
- türkmenlere göra orslaram çalt gürleyaler ya-da türkmençe gürlanden orsça gürlanin çalt yaly birhili, yöne muna naşa-raşa'daky jemshudyn gürleyiş stili girenok))
türkmenlerdenem çalt gürleyan bar arasynda esasanam köp gepleyanler, çalt gürlesen beyin gimnastiyasy bolyandyr, kellede şona göra gowja işlejek yaly, köp yurtlarada bar meselem türklerde "gürlemek kümüş, gürlemezlik/dymmak altyndyr" diyyaler, türkmenlerde-de bolmaly, mena kan bir ylalaşamok, köp gürlesen altyna layyk bolayjak yaly))(elbetde yöne boş gürlap oturmak dal), köp gürlesen yalnyşarsyn diyilya, gürlesen in azyndan haysyn yalnyşdygyna-dogrydygyna düşünersin, yalnyşanyndan gorkup gürlemesenem birhili, birem bilman eden yalnyşyndan kan bir günakaram bolannoga)), mena şol atasözlerin kan bir manysyny bilemok, bilyan barmy??
-
CeriumOxide
10 years ago
shuny sorag edip soran bolsan hem men fransuzlar diyerdim. kinolarynda uns cekyar shu. chalt gurleyarler. meselem Lui defyunes diwana
Fransuzlar 350 bogun gürleýän bolsa Lui Defyunes 3500 gürleýändir :D, al adamyň agzy ýumulanoga :D
-
hoshowaz
10 years ago
- maxsat dost sozum/yazjaklarym sana we gyzyklanyanlar:
bizin kopimiz gurlap pikirlenyas. aslynda pikirlenip gurlemeli. turkler diyyara: "tekrar kapayamayacagin kapiyi achma, geri cheviremeyecegin oku atma". turkmenimizde bu bilen baglanshykly sheylerak bir atasozi bar: "hassa bolup sabyr edeninden, hassa bolmazdan shukur edenin gowudyr." yone kop gurlemek we bosh gurlemegi baglanyshdyrjak bolsan shu mysala salgylan: howlukmak(acele etmek) we chakgan/chalasynlyk(chabuk). ikisi tapawutly, yone bu tarapdan seretsen ikisi dost, o tarapdan seretsen dushman. yagny her howlugyan chalasyn ish etjek bolar yone her chalasyn ish edyan howlugyan daldir. Hezreti Omer(ra) barada sheyle tasinlik bardyr bilyan bolsan(bilyansin elbetde yone yatladayayyn): Bilshimiz yaly Hz. Omer(ra) sheyle gaharjan adam bolupdyr. Emma shol gaharjanlygynyn yanynda sheyle bir adalatly bolupdyr. Ikisi bir yerde. atash bilen suw yaly bu mesele.
-
menbet
6 years ago
- fransuzlar demem alyp yetishmeyandir onda:-)
tema gowy eken soz yok, beyleki agzalarada okamagy maslahat beryan!
-
tekegyzytatyana
6 years ago
- Calt gurlemek beyle gowy dal men hem calt hem bulasyk gurleyan oz pikir edyan zadymy calt calt aytyan welin adamlar baylan lenine seredisi yaly seretyaler mana


text:
Baş sahypa - Kitaplar - Ýagşylyk ýa‐da Hudaý?
Hudaýsyz edilen ýagşylyk näme üçin ýeterlik däl?
Eger bu oňat bolsa, onda ol hökman hudaýdandyr, şeýle dälmi?
Biziň günlerimizde “ýagşylyk” we “Hudaý” sözleri manydaş sözler hasaplanylýar. Biz haýsydyr bir ýagşy hasaplanylýan zat Hudaýyň erkine laýyk gelýändigine ynanýarys. Sahylyk, pespällik, adalatlylyk – bular ýagşylyk. Diňe özüňi bilmeklik, gedemlik, zabunlyk – bular ýamanlyk. Olary tapawutlandyrnak şeýle aňsat gerek?
Emma hemme zat şeýle aňsatmyka? Eger ýagşylyk şeýle mese-mälim zat bolsa, Mukaddes Kitap näme üçin olary saýgarmalydygymyz barada aýdýar?
“Ýagşylyk ýa-da Hudaý?” – bu kynçylyklarymyzy çözmäge gönükdirilen nobatdaky habar däl. Ol siziň edim-gylygyňyzy özgertmekden başga-da has uly zatlary eder. Hudaýyň siziň üçin niýetlän durmuşynda Onuň bilen gezeriňiz ýaly, bu habar size gujur-gaýrat berer, durmuşyňyzyň her bir çägini özgerder.
Share


text:
«Yslam döwleti» topary 17-nji aprelde ABŞ-nyň Yragyň awtonom kürt regionyndaky konsullygynyň golaýynda bolan we iki türki öldüren partlamanyň jogapkärçiligini öz boýnuna aldy.
YD 18-nji apreldäki gündelik audio habarynda «Howpsuzlyk toparlary şäherdäki (Erbil) amerikan konsullygynyň ýanynda goýlan maşyn bombany partlatmagy başardylar we bu olaryň köpüsiniň öldürilmegine hem ýaralanmagyna getirdi» diýýär.
Emma Birleşen Ştatlaryň Döwlet depertamenti Aýnkawadaky, kürt regional paýtagty Erbiliň golaýyndaky partlama konsullyk işgärleriniň hiç birine zeper ýetirmedi diýdi.


text:
Güle meňzeş.
Ýazylan wagty: 17 февраля 2018 Ýazan Mayichka
Güle meňze
Bir gezek akyldaryň ýanyna gözüne ýaş aýlap, bir gyz gelýär hem-de:
– Men indi näme etsemkäm? – diýip, agyň arasynda zeýrenýär. – Men hemişe adamlara ýagşylyk etdim, hiç kimiň göwnüne degmedim, elimden gelýän kömegimi gaýgyrmadym. Men hemmelere güler ýüzli, mylakatly bolsam-da, köplenç hoşallygyň, sylag-hormatyň deregine göwnüme degip, meni ýaňsa alýarlar. Hatda açykdan-açyk duşmandygynam bildirýärler. Meniň hiç hili günäm ýok, bu şeýle bir adalatsyzlyk bolup, mertebäme juda agyr degýär. Maňa maslahat berseňizläň, eýsem, men näme etmeli?!
Akyldar gapyny açyp, stoluň üstünde ýüz görülýän aýna goýýar. – Ynsan adamlaryň arasyna egnaçyk çykmakdan çekinişi ýaly, dünýäde hem bütinleý göwnaçyk gezip ýörmeli däldir. Seniň göwnüň edil şu gapy ýaly açyk. Her kim durmuşyňa gös-göni burnuny sokup bilýär. Şu aýnanyň ynsan gözelligini, betgelşikligini, aýyplaryny görkezişi dek, seniň ahlagyň päkdigini görseler, saňa myjabat atmaga, kiçeltmäge we göwnüňe degmäge ýykgyn etjek tapylar. Kimdir biriniň özünden artykmaçdygyny boýun almaga her kimiň gaýraty çatmaýar. Şeýlelikde, biderek adam gowy bolasy gelmän, päk ynsan bilen duşman bolýar.
– Onda men näme etmeli? – diýip, gyz soraýar.
– Ýör, men saňa öz bagymy görkezeýin – diýip, goja teklip edýär. Akyldar gyzy baga eltip, şeýle diýýär: – Men bu owadan gülleri köp ýyl bäri suwaryp gelýän hem-de olara ideg edýän. Ýöne bu gülleriň owadanlygyndan, hoşboý ysyndan näçe lezzet alsamam, olaryň gunçasynyň açylýan pursatyna bir gezegem gabat gelmedim. Senem edil şu güller ýaly bol: ýüregiňi adamlara alňasaman, bildirmän aç. Edil kimdir biriniň gülleri suwlaýşy ýa-da olary goparyp depeleýşi ýaly özüňe dost bolmaga mynasyby, ýagşylyk etjegi saýgarmaga tagalla et!
Okalan sany: 141 Jogaplar: ( 0 )


text:
Türkmenistanda tomus möwsüminiň başlanmagy bilen halkara reýslerine-de, içerki reýslere-de uçar petekleri tapdyrmaýar, gerek senesine ortaça üç aý öňünden satyn almaly, diýip Azatlygyň Aşgabatdaky habarçysy aýdýar.
"Kassalarda petek ýokdur. Emma uçarlara münseň bolsa, uçaryň içinde ýerleriň ýarysy diýen ýaly boş galýandyr" diýip, öz adynyň efirde tutulmazlygyny soran Aşgabatly ýaşaýjy habarçymyza gürrüň berdi. Onuň sözlerine görä, Türkmenabat - Aşgabat aralygyna her günde 3 sany uçar reýsiniň gatnaýandygyna seretmezden, uçara petek ýok.
"Türkmenabadyň 40 kilometr çemesi günorta - günbatarynda gurlan täze howa menziline 20 manat berip takside bardym. Ondan ýene-de Türkmenabada gaýtjak bolsam şonça ýol kireý tölemeli boljak. Onsoňam men eýýäm ýolagçy otlusyna petek tapman uçara münmekçi bolup bu ýere gelipdim, indi yzyma Türkmenabada gidenimde ol ýerde hem indiki güne-de petek boljagy gümana bolansoň alada galdym. Soňra özümiň Aşgabatda bir wezipe eýeläp oturan tanşyma telefon üsdi bilen jaň edenimden soň kassiryň özi meniň familiýamy aýdyp, meni ýolagçylar üçin oturylýan zaldan çagyryp, Aşgabada çenli petek berdi" diýip, ýolagçylaryň biri Azatlyk Radiosynyň Türkmenistandaky habarçysyna gürrüň berdi. Onuň sözlerine görä, bilet gytçylygyna garamazdan, ol uçara münende 15-den gowrak ýeriň boş durandygyna şaýat bolupdyr.
Türkmenabat - Aşgabat aralygynda gatnaýan uçara biletiň bahasy 98 manada durýar.
Azatlyk radiosy bilen söhbetdeş bolýan türkmenistanlylaryň aýtmaklaryna görä, uçarlara petek ýetmezçiligi diňe bir möwsümleýin zat bolman, ýylyň dowamynda hem "Türkmenhowaýollarynyň" kassalarynda petek satyn alaýmak ýeňil iş däl.
"Korrupsiýanyň we parahorlygyň ösmegi bilen adaty ýagdaýda hem uçarlara petek satyn aljak bolsaň tanyş-biliş tapyp, petegiň bahasynyň üstüne ýene-de şonçarak para bermeli bolýarsyň" diýip, ýene bir söhbetdeşimiz belledi we bilet gytçylygynyň ähli ugurlara, şol sanda Türkmenabat, Türkmenbaşy, Mary we Daşoguz şäherlerine gatnaýan uçarlara degişlidigini belledi.


text:
Döwletimiziň azyk we azyk däl sarp ediş harytlarynyň importyna bolan zerurlygy ýyl-ýyldan azalýar. Et, guş eti, ýumurtga, alkogolsyz içgiler, miwe şireleri, gök önümler, ýarmalar, durmuş himiýasy önümleriniň öz ýurdumyzda öndürilýän göwrümi ynamly artdyrylýar.
2016-njy ýylyň 23-nji dekabrynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi, onda döwlet durmuşynyň möhüm meselelerine, şeýle hem käbir resminamalaryň taslamalaryna garaldy.
Hormatly Prezidentimiz Gurbanguly Berdimuhamedowyň ykdysady strategiýasyna laýyklykda, Türkmenistanda bazar ykdysadyýetine tapgyrlaýyn geçmek ýurdumyzyň tebigy serişdelerini netijeli peýdalanmak, ýerli serişdelerden taýýarlanylýan önümleriň dürli görnüşleriniň öndürilişiniň möçberlerini ýokarlandyrmak daşary ýurtlardan getirilýän önümleriň ornuny tutýan ýokary hilli harytlar bilen içerki bazary üpjün etmek boýunça wezipeleriň oňyn çözülmegi bilen utgaşykly alnyp barylýar.
2016-njy ýylyň 16-njy dekabrynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi, onda döwlet durmuşynyň ileri tutulýan meselelerine, käbir resminamalaryň taslamalaryna garaldy.
Halkara pul gaznasynyň wekiliýeti Türkmenistana nobatdaky saparynyň barşynda hormatly Prezidentimiz Gurbanguly Berdimuhamedowyň başlangyjy bilen ýurdumyzda ýaýbaňlandyrylan durmuş-ykdysady özgertmeleriň netijeleri bilen tanyşdy. Iri maliýe düzümiň bilermenleri makroykdysady ýagdaýa baha berdiler hem-de döwlet edaralarynyň jogapkär işgärleri we diplomatik bileleşiginiň wekilleri bilen milli syýasatyň ileri tutulýan ugurlaryny ara alyp maslahatlaşdylar.
2016-njy ýylyň 24-nji noýabrynda hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisini geçirdi. Onda ýurdumyzyň we jemgyýetimiziň durmuşyna degişli derwaýys meseleleriň birnäçesine, şeýle hem käbir resminamalaryň taslamalaryna seredildi. Mejlise ýurdumyzyň Mejlisiniň wekilleri, welaýatlaryň we Aşgabat şäheriniň häkimleri, ýokary okuw mekdepleriniň rektorlary, ministrlikleriň we pudak edaralarynyň, köpçülikleýin habar beriş serişdeleriniň ýolbaşçylary çagyryldy.
2016-njy ýylyň 11-nji noýabrynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda kabul edilen döwlet maksatnamalaryny durmuşa geçirmek bilen baglanyşykly möhüm meselelere, şeýle hem birnäçe resminamalaryň taslamalaryna garaldy.
2016-njy ýylyň 4-nji noýabrynda Türkmenistanyň Prezidenti Gurbanguly Berdimuhamedow Ministrler Kabinetiniň giňişleýin mejlisini geçirdi. Onda milli ykdysadyýetimiziň pudaklarynda şu ýylyň on aýynda alnyp barlan işleriň netijelerine we käbir resminamalaryň taslamalaryna seredildi hem-de ozal kabul edilen maksatnamalaryň ýerine ýetirilişi we ýurdumyzyň durmuşyna degişli möhüm meseleleriň birnäçesi ara alnyp maslahatlaşyldy.
2016-njy ýylyň 1-nji noýabrynda Türkmenistanyň Merkezi bankynda milli pul birliginiň — manadyň dolanyşyga girizilmeginiň 23 ýyllygyna bagyşlanyp ylmy-amaly maslahat geçirildi.
Häzirki döwürde Türkmenistanyň bank ulgamyny ösdürmek we döwrebaplaşdyrmak ugrunda, şol sanda halk köpçüligi üçin ýokary ähmiýetli amatlyklary üpjün edýän nagt däl hasaplaşyklaryň tehnologiýalaryny ornaşdyrmak boýunça netijeli çäreler amala aşyrylýar.
Watanymyzyň Garaşsyzlygynyň 25 ýyllygynyň şanyna ýurdumyzyň Merkezi banky her biriniň 100 manat hümmeti bolan altyn we kümüş teňňeleri, şeýle hem şol teňňeleriň toplumyny çykardy.
2016-njy ýylyň 21-nji oktýabrynda Türkmenistanyň Prezidenti Gurbanguly Berdimuhamedow Ministrler Kabinetiniň giňişleýin mejlisini geçirdi, oňa Türkmenistanyň Mejlisiniň wekilleri, welaýatlaryň häkimleri, ministrlikleriň we pudak edaralarynyň, köpçülikleýin habar beriş serişdeleriniň ýolbaşçylary, Türkmenistanyň daşary ýurtlardaky ilçileri, ýokary okuw mekdepleriniň rektorlary çagyryldy.
2016-njy ýylyň 14-nji oktýabrynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda käbir resminamalaryň taslamalaryna garaldy hem-de döwlet maksatnamalaryny durmuşa geçirmek bilen baglanyşykly meseleler ara alnyp maslahatlaşyldy.
Berkarar döwletiň bagtyýarlyk döwründe, hormatly Prezidentimiziň alyp barýan il-ýurt bähbitli we öňdengörüjilikli syýasaty netijesinde, Türkmenistanyň bank ulgamyny ösdürmek we döwrebaplaşdyrmak ugrunda, şol sanda jemgyýet üçin ähmiýeti ýokary bolan amatlyklary üpjün edýän nagt däl hasaplaşyklaryň tehnologiýalaryny ornaşdyrmak boýunça degişli çäreler amala aşyrylýar.
2016-njy ýylyň 7-nji oktýabrynda hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi, onda döwlet maksatnamalarynyň durmuşa geçirilişine degişli meseleler ara alnyp maslahatlaşyldy we birnäçe resminamalar kabul edildi.
2016-njy ýylyň 30-njy sentýabrynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda döwlet durmuşynyň möhüm meselelerine, milli maksatnamalaryň durmuşa geçirilişine hem-de öňümizdäki möhüm çärelere taýýarlyk görlüşine garaldy, birnäçe resminamalar kabul edildi.
2016-njy ýylyň 26-njy sentýabrynda hormatly Prezidentimiz Gurbanguly Berdimuhamedow Türkmenistanyň Ministrler Kabinetiniň Başlygynyň oba hojalyk toplumyna gözegçilik edýän orunbasarynyň hem-de welaýatlaryň we Aşgabat şäheriniň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi.
2016-njy ýylyň 23-nji sentýabrynda Türkmenistanyň Prezidenti Gurbanguly Berdimuhamedow Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi. Onda döwlet durmuşynyň ileri tutulýan meselelerine hem-de käbir resminamalaryň taslamalaryna garaldy.
2016-njy ýylyň 21-nji sentýabrynda hormatly Prezidentimiz Gurbanguly Berdimuhamedow Aziýanyň ösüş bankynyň prezidenti Takehiko Nakaony kabul etdi.
2016-njy ýylyň 2-nji sentýabrynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda birnäçe resminamalaryň taslamalaryna we döwlet maksatnamalaryny ýerine ýetirmek bilen baglanyşykly möhüm meselelere garaldy.
Hormatly Prezidentimiz Gurbanguly Berdimuhamedowyň ykdysady strategiýasyna laýyklykda, Türkmenistanda bazar gatnaşyklaryna ulgamlaýyn we tapgyrlaýyn geçmek işi daşyndan getirilýän harytlaryň ornuny tutýan önümleriň öndürilýän möçberlerini artdyrmak, içerki bazary ýurdumyzda öndürilýän ýokary hilli, daşary ýurtlardan getirilýän harytlar bilen bäsleşmäge ukyply harytlar bilen doldurmak babatda öňde goýlan wezipeleri üstünlikli çözmek bilen utgaşdyrylýar.
Döwlet Garaşsyzlygymyzyň şanly 25 ýyllygy giňden we dabaraly baýram edilýän şu ýylda milli Liderimiziň “Öňe, diňe öňe, jan Watanym Türkmenistan!” diýen çagyryşy nurana geljege tarap ynamly gadam urýan biziň halkymyzy täze beýik ýeňişlere ruhlandyrýar, şol sanda ýurdumyzyň bank ulgamy hem ykdysadyýetimiziň öňe tarap ilermegine öz goşandyny goşýar.
Soňky ýyllarda türkmen halkynyň durmuş-ykdysady derejesiniň has-da ýokarlanmagy, daşary ýurtlaryň abraýly okuw ojaklarynda köp sanly Türkmenistandan ýaşlaryň okamagy, raýatlarymyzyň halkara syýahatçylyk ulgamyna işjeň goşulyşmagy, Berkarar döwletiň bagtyýarlyk döwründe Türkmenistanyň Prezidentiniň ýolbaşçylygynda alnyp barylýan oňyn özgertmeleriniň miweleri bolup durýar.
2016-njy ýylyň 1-nji iýulynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda käbir resminamalaryň taslamalaryna, şeýle hem ýurdumyzyň durmuşyna degişli möhüm meseleleriň birnäçesine seredildi.
2016-njy ýylyň 10-njy iýunynda hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi, onda käbir resminamalaryň taslamalaryna hem-de ýurdumyzyň durmuşyna degişli möhüm meseleleriň birnäçesine garaldy.
2016-njy ýylyň 3-nji iýunynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda şu ýylyň bäş aýynda alnyp barlan işleriň netijelerine, şeýle hem döwlet durmuşynyň ileri tutulýan meseleleriniň birnäçesine we käbir resminamalaryň taslamalaryna seredildi.
Hormatly Prezidentimiz Gurbanguly Berdimuhamedow Türkmenistana gelen Ýewropanyň Täzeleniş we ösüş bankynyň ýolbaşçysy jenap Suma Çakrabartini kabul etdi.
2016-njy ýylyň 13-nji maýynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi, onda döwlet durmuşynyň ileri tutulýan meseleleriniň birnäçesi ara alnyp maslahatlaşyldy we käbir resminamalaryň taslamalaryna garaldy.
2016-niy ýylyň 6-njy maýynda Hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda şu ýylyň dört aýynda milli ykdysadyýetimiziň ösüşiniň netijeleri jemlenildi, käbir resminamalaryň taslamalaryna garaldy hem-de döwlet durmuşynyň möhüm meseleleriniň birnäçesi ara alnyp maslahatlaşyldy.
2016-njy ýyluyň 15-nji aprelinde hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi.
2016-njy ýylyň 11-nji aprelinde Türkmenistanyň Prezidenti Gurbanguly Berdimuhamedow Ministrler Kabinetiniň Başlygynyň orunbasarlarynyň hem-de pudaklaýyn düzümleriň birnäçesiniň ýolbaşçylarynyň, Aşgabat şäheriniň häkiminiň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi.
2016-njy ýylyň 8-nji aprelinde Türkmenistanyň Prezidenti Gurbanguly Berdimuhamedow Ministrler Kabinetiniň giňişleýin mejlisini geçirdi.
2016-njy ýylyň 1-nji aprelinde Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi.
Manadyň durnuklylygyny üpjün etmek «Türkmenistanyň Merkezi banky hakynda» Türkmenistanyň Kanunyna laýyklykda Türkmenistanyň Merkezi bankynyň maksatlarynyň biridir. Şu ugurda döwletimizde Türkmenistanyň Merkezi banky tarapyndan toplumlaýyn çäreler geçirilýär.
2016-njy ýylyň 28-nji martynda Türkmenistanyň Prezidenti Gurbanguly Berdimuhamedow Türkmenistanyň Mejlisiniň Başlygynyň, welaýatlaryň we Aşgabat şäheriniň häkimleriniň, Türkmenistanyň medeniýet ministriniň gatnaşmagynda göni aragatnaşyk arkaly wideoşekilli iş maslahatyny geçirdi.
2016-njy ýylyň 23-nji martynda Türkmenistanyň Prezidenti Gurbanguly Berdimuhamedow resmi sapar bilen Türkmenistana gelen Gagauziýa awtonom çäkli düzümiň (Moldowa Respublikasy) baştutany hanym Irina Wlahy kabul etdi.
Mälim bolşy ýaly, Türkmenistanyň Prezidenti Gurbanguly Berdimuhamedow möhüm döwlet işleriniň ummasyz köpdügine garamazdan, sportuň dürli görnüşleri bilen meşgullanmaga ýa-da edebi we ylmy işi ýazmak bilen meşgullanmak üçin yzygiderli wagt tapmaga çalyşýar.
2016-njy ýylyň 16-njy martynda irden Türkmenistanyň Prezidenti Gurbanguly Berdimuhamedow iki günlük resmi sapar bilen Pakistan Yslam Respublikasyna ugrady. Aşgabadyň Halkara howa menzilinde döwlet Baştutanymyzy ýurdumyzyň resmi adamlary ugratdylar.
2016-njy ýylyň 14-nji martynda Türkmenistanyň Prezidenti Gurbanguly Berdimuhamedow Ministrler Kabinetiniň Başlygynyň orunbasary, Türkmenistanyň Prezidentiniň Diwanynyň we Ministrler Kabinetiniň iş dolandyryjysynyň, Aşgabat şäheriniň we ýurdumyzyň welaýatlarynyň häkimleriniň gatnaşmagynda göni aragatnaşyk arkaly wideoşekilli iş maslahatyny geçirdi.
2016-njy ýylyň 25-nji fewralynda türkmen paýtagtynda hormatly Prezidentimiz Gurbanguly Berdimuhamedowyň gatnaşmagynda Ýapyk binalarda we söweş sungaty boýunça V Aziýa oýunlarynyň Guramaçylyk komitetiniň nobatdaky mejlisi geçirildi.
2016-njy ýylyň 18-nji fewralynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda ýurdumyzyň durmuşyna degişli möhüm meseleleriň birnäçesine hem-de käbir resminamalaryň taslamalaryna garaldy.
Ýurdumyzda milli senenamamyzda möhüm orun eýeleýän şanly seneler mynasybetli täze binalaryň we desgalaryň açylyş dabarasyny guramak asylly däbe öwrüldi.
2016-njy ýylyň 15-nji fewralynda Türkmenistanyň Prezidenti Gurbanguly Berdimuhamedow welaýatlaryň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi.
2016-njy ýylyň 13-nji fewralynda Türkmenistanyň Prezidenti Gurbanguly Berdimuhamedow ak mermerli paýtagtymyzy ösdürmegiň möhüm wezipelerini, şeýle hem 2017-nji ýylda Ýapyk binalarda we söweş sungaty boýunça V Aziýa oýunlaryna taýýarlyk görmek bilen baglanyşykly meseleleri ara alyp maslahatlaşmaga bagyşlanan iş maslahatyny geçirdi.
2016-njy ýylyň 12-nji fewralynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda käbir resminamalaryň taslamalaryna, şeýle hem ýurdumyzyň durmuşyna degişli möhüm meseleleriň birnäçesine garaldy.
2016-njy ýylyň 5-nji fewralynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi.
2016-njy ýylyň 29-njy ýanwarynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda käbir resminamalaryň taslamalaryna, şeýle hem ýurdumyzyň durmuşyna degişli möhüm meseleleriň birnäçesine garaldy.
2016-njy ýylyň 22-nji ýanwarynda Türkmenistanyň Prezidenti Gurbanguly Berdimuhamedow "Awaza" milli syýahatçylyk zolagynyň Kongresler merkezinde Ministrler Kabinetiniň göçme mesjlisini geçirdi. Mejlisde ýurdumyzyň durmuşyna degişli birnäçe möhüm meselelere, käbir resminamalaryň taslamalaryna garaldy.
2016-njy ýylyň 15-nji ýanwarynda Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda käbir resminamalaryň taslamalaryna, şeýle hem ýurdumyzyň durmuşyna degişli möhüm meseleleriň birnäçesine seredildi.
Ýurdumyzda nagt däl hasaplaşyklaryň gerimini giňeltmek, bu ugurda öňdebaryjy halkara tejribesini ornaşdyrmak, «Türkmenistanyň Merkezi banky hakynda», «Karz edaralary we bank işi hakynda», «Daşary ykdysady gatnaşyklarynda puly kadalaşdyrmak we pula gözegçilik etmek hakynda» Türkmenistanyň Kanunlaryna laýyklykda, 2016-njy ýylyň 12-nji ýanwaryndan başlap ýurdumyzyň çäginde daşary ýurt pullaryny satyn almagy-satmagy amala aşyrýan ygtyýarly karz edaralarynda ýa-da olaryň alyş-çalyş nokatlarynda fiziki şahslara daşary ýurt puluny satmak düzgünlerine birnäçe üýtgetmeler girizilýär.
2016-njy ýylyň 8-nji ýanwarynda Türkmenistanyň Prezidenti Gurbanguly Berdimuhamedow Ministrler Kabinetiniň giňişleýin mejlisini geçirdi. Mejlisiň gün tertibine ýurdumyzda 2015-nji ýylda alnyp barlan işleriň netijelerini jemlemek hem-de ýakyn geljek üçin milli ykdysadyýetimiziň pudaklarynyň öňünde durýan ileri tutulýan wezipeleri kesgitlemek bilen baglanyşykly meseleler girizildi.
2016-njy ýylyň 5-nji ýanwarynda Türkmenistanyň Prezidenti Gurbanguly Berdimuhamedow ýurdumyzyň Mejlisiniň Başlygynyň, Ministrler Kabinetiniň Başlygynyň orunbasarlarynyň, käbir pudaklaýyn düzümleriniň ýolbaşçylarynyň gatnaşmagynda wideoşekilli iş maslahatyny geçirdi.
Copyright © 2008-2018
Türkmenistanyň Merkezi banky
Salgymyz: 744000, Türkmenistan, Aşgabat, Bitarap Türkmenistan şaýoly, 36
Telefon: +99312 381027 Faks: +99312 920812


text:
2017-nji ýylyň 9-njy noýabrynda Türkmenistanyň Döwlet gümrük gullugynyň mejlisler zalynda Gullugyň wezipeli işgärleriniň Merkezi Aziýada Serhetleri dolandyrmak boýunça Maksatnamasynyň (BOMCA-9) sebitleýin ýolbaşçysy jenap Raýtis Tiliks bilen duşuşygy geçirildi.
Duşuşykda şeýle-de Latwiýanyň Türkmenistan boýunça öz ygtyýarly ilçisi jenap Igors Apokins, Litwanyň gümrük gullugynyň işgäri jenap Sarunas Awiziens we Maksatanamanyň milli utgaşdyryjysy Rustam Berdiýew gatnaşdylar.
Duşuşygyň barşynda Maksatnamanyň möhletiniň uzaldylmagy, öňde duran wezipeler, gümrük işgärleriniň sebitleýin okuw çärelerine gatnaşmagy barada meseleler ara alnyp maslahatlaşyldy.
Gümrük habarlary
Türkmenistanyň Döwlet gümrük gullugynda geçirilen duşuşyk
2017-nji ýylyň 9-njy noýabrynda Türkmenistanyň Döwlet gümrük gullugynyň mejlisler zalynda Gullugyň wezipeli işgärleriniň Merkezi Aziýada Serhetleri dolandyrmak boýunça Maksatnamasynyň (BOMCA-9) sebitleýin ýolbaşçysy jenap Raýtis Tiliks bilen duşuşygy geçirildi.


text:
1 qazan – Halyqaralyq qarttar ku'ni merekesine orai' qalamyzdag'y «S'ai'ken» mei'ramhanasynda saltanatty s'ara o'tti. «Qazpoc'ta»AQ Almaty oblystyq fi'li'aly bars'a qari'alaryn merei'li merekelerimen quttyqtady.
«Qazirgi tan'da a'r mekeme o'zderinde jumys jasag'an qarttarg'a u'lken ko'n'il ay'daryp, jan-jaqty qamqorlyq jasay'da. Kezinde poc'ta mekemesinde 25 jyldan asa jumys jasap, 1997 jyly zei'netkerlikke s'yqtym. Telegramma tasy's'y bolyp 2 jyldai' en'bek ettim. Odan tirek- mehani'kalyq s'eberhanada istegen kezde, osy Taldyqorg'an qalasynda 888 poc'ta ja's'ikterin ornattyq. Onyn' arnai'y kilti bolatyn, sony turg'yndarg'a taratyp, hat-habardy o'zderi alyp otyry'laryna jag'dai' jasadyq. Hat-habar, gazet-jy'rnal, telegramma tasymalday' ta'rizdi u'lken mindet ju'kteldi. Poc'tas'y kele jatyr dep balalar aldymyzdan ju'girip s'yg'atyn. A'sker qataryna s'aqyrylg'an, oqy'da ju'rgen sty'dent, alystag'y ty'ystar ba'ri bir-birine hat jazatyn. Sol jyldary atqarg'an en'ibegimizdi eskerip, mei'ramhanag'a bas qosy'g'a ui'ytqy bolg'an «Qazpoc'tanyn'» oblystyq fi'li'alynyn' bass'ysy Muhi't Ka'ribaev pen ka'sipodaq ui'ymyna alg'ysymyz s'eksiz.Salanyn' o'rkendey'ine u'les qosqan ardagerlerdi s'aqyryp, aq dastarqan jai'dy. Syi'-si'apat jasady. Krnsert ui'ymdastyryldy. Basqosy'da a'sem a'ndedi qari'alar birge oryndady. «Qarty bar el — qazynaly el» degendei', ardagerlerdi qurmettep jatqan mekeme bass'ylyg'yna ko'pten-ko'p rahmet»,-dei'di gazetimizdin' turaqty oqyrmany,qadirmendi qari'a, qala turg'yny Ai'tmolda Su'girov.
Aldyn'g'y by'yn ata- apalarymyzdyn' o'mir joldary bu'gingi urpaqqa tabylmas qazyna, u'lgi, o'nege bolyp qala beredi.